دەرچووانی تواناسازی لەبەردەم ئەنجومەنی وەزیران گردبوونەوە – RojNews.News\nدەرچووانی تواناسازی لەبەردەم ئەنجومەنی وەزیران گردبوونەوە\n27/02/2020 - 9:14:41 pm\nچوؤرشەممە, 13 نوف 2019 – 13:46 ڕۆژنیوز – هەولێر\nژمارەیەک لە دەرچووانی تواناسازی شاری هەولێر، بەمەبەستی گەیاندنی داواكاریەكانیان لەبەردەم بینای ئەنجومەنی وەزیرانی هەرێم گردبوونەوە و داوادەكەن حكومەت ئەو پارەیەیان بۆ خەرج بكات كە پێشتر بڕیاری لەسەرداوە.\nدانا دلاوەر، یەكێك لە دەرچووانی ماستەر کە زانكۆی شێفڵ هاڵای لە بەریتانیا تەواوكردووە، بە نوێنەرایەتی خوێندكارەكان ڕاگەیاند: “دوای چەند ساڵێك لە تەواوكردنی خوێندن تائیستا بەهۆی پێنەدانی پارە بە زانكۆ، بڕوانامەمان پێنادەن و ئەمەش كاریگەری لەسەر دەروونمان درووستكردووە، سەرباری ئەوەی خانووەکانیشمان هێشتا لە ڕەهندایە و حكومەت هەڵینەوەشاندووەتەوە”.\nوتیشی: ئێمەی دەرچووانی تواناسازی لە كاتی قەیران لەسەر ئەستۆی خۆمان ماڵ و موڵكی خۆمان هەرزان فرۆش كرد بۆ ئەوەی لە دەرەوەی وڵات بخوێنین، دوای پێنج ساڵ بەسەر گەڕانەوەمان و چاوەڕوانیمان بۆ وەرگرتنەوەی مافەكانمان تائێستا مافەکانمان پێنەدراوەتەوە و داوا دەكەین بە زوترین كات كۆتایی بەو چاوەڕوانیە بێت و شایستە داراییەکانمان پێبدەن.\nدەرچووانی تواناسازی تائێستا چەندین جار بۆ گەڕاندنەوەی شایستە داراییەکانیان لەبەردەم بینای پەرلەمان و ئەنجومەنی وەزیران گردبونەتەوە.\nنێچیرڤان بارزانی و بەرپرسانی باڵای عێراق کۆبوونەوە


بەڤیدیۆ: ئاسایشی سلێمانی دەستی بەسەر کۆگایەکی خواردنەوە کحولییەکاندا گرت\nلیژنە هاوبەشەکانی قائمقامیەتی سلێمانی بەهاوبەشی بەڕێوەبەرایەتی ئاسایشی پارێزگای سلێمانی دەستیان بەسەر کۆگایەکی خواردنەوە کحولیەکاندا گرت کە جۆرە ڤۆدگایەکی تێدا بووە و گوایە فەڕەنسییە، بەڵام لەو هەولێر دروستکراوە.\nبەڕێوەبەرایەتی ئاسایشی سلێمانی ساتی چالاکییەکەی بڵاوکردووەتەوە و دەڵیت، لە زۆرینەی جیهاندا بازرگانیکردن بە خواردنەوە کحولییەکان بازرگانانی نزیک لە دەسەڵاتدارانی لە پشتە و هەرێمی کوردستانیش لەوە بەدەر نییە.\nلەشکر حەمید، سەرۆکى لیژنە هاوبەشەکانى قائیمقامیەتى سلێمانى دەڵێت، دوای بەدواداچوون دەستگیراوە بەسەر جۆرە ڤۆدگایەک کە بەنرخێکی زۆر دەفرۆشرێت گوایە لە فەرەنسا دروستدەکرێت، بەڵام لە هەرێمی کوردستان، لە هەولێر دروستکراوە.\nئاسایشی سلێمانی ڕوونکردنەوە لەسەر دەستگیرکردنی هاوڕەگەزخوازان دەدەن\n2021.04.02 - 16:28\nئاسایشی گەرمیان؛ ژنێک لەلایەن باوک و هاوسەر و دوو برایەوە کوژرا\n2021.03.30 - 16:36


کەرکوك کێشەی وەسفکردن وهێزو مەرجەعییەت\nئاڵۆزی دۆخ و مەسەلەی کەرکووك، بەدەست عەقڵی سادەی کوردی و ئاسۆیی بوون و پڕژاوی ئەم عەقڵەوە دەناڵێنێت. ئەوەش ئاڵۆزی تری خستۆتە سەر ئاڵۆزیەکان، بەوەی کێشەکەی کردووە بەکێشەیەکی کوردی کوردی\nمەبەست لە ڕێککەوتن ڕێککەوتن بێت لەگەڵ پێکهاتەکانی شارەکە و گرەنتی پێدانیان بۆ ئەوەی هاوکاربن لەچارەسەری کێشەکاندا\nئاڵۆزی دۆخ و مەسەلەی کەرکووك، بەدەست عەقڵی سادەی کوردی و ئاسۆیی بوون و پڕژاوی ئەم عەقڵەوە دەناڵێنێت. ئەوەش ئاڵۆزی تری خستۆتە سەر ئاڵۆزیەکان، بەوەی کێشەکەی کردووە بەکێشەیەکی کوردی کوردی !!\nسەبارەت بەو سەرنجانەش لە پەیوەندی بەجۆری مامەڵە لەگەڵ کردن و هەوڵدان بۆ چارەسەرکردنی خراونە ڕوو، سەرنج بۆئەم خاڵانە لای خوارەوە ڕادەکێشم:\n١- نەبوونی هیچ وەسف و خوێندنەوەیەکی هاوبەشی کوردی بۆ واقیعی شار و پارێزگاکە و، دیدێکی تۆکمەی زانستی و سیاسی و نیشتمانی ڕوون.\n٢- پێم وایە نابێت هەر لە سەرەتاوە هیچ شێواز و ئامڕازێ بۆ چارەسەر بخەینە دەرەوەی بیرکردنەوەی خۆمان(یاسا، ڕێکەوتن، هێزو دیفاکتۆ)، چونکە خۆقەتیسدان لە چوارچێوەی تاکە یەك ڕێکاردا، توانای جووڵە و مانۆڕ و بە گشتی دینامیکییەت لە سیاسەتمەدار دەستێنێتەوە.\nئێمە دەبێت هەموو ئەو ئامڕازانە لەکاتی شیاوی خۆیدا بەکاربێنین، هەر ئەوەندەی دەرفەتێ گونجا، دەبێت بیر لە کۆنتڕۆڵکردنەوەی ئەو ناوچە و سەپاندنی دیفاکتۆی بکەینەوە. چونکە ئەم واقیعە دەکرێت ببێتە خاڵی هێز بۆ زووتر گەیشتن بەڕێککەوتن و ئاسانتر ملدان بەپیادەکردنی ماددە دەستوری و یاساییەکان، دیارە ئەگەر کورد ستراتیژێکی تەوافوق لەسەرکراوی لە ڕووەوە هەبێت و، کاری لەسەر بکات، هەروەها خاوەن دیدێکی هەمە لایەنەی تەواوکەر خواز(تکامل)ی بێت بۆ ناسینی ڕەگ و ڕیشە و ڕەهەند و بژاردەکان و، هێزە کاریگەرەکان لەسەر دیاریکردنی چارەسەرکردنی. نەك بە دیار دیفاکتۆوە دابنیشین، بەکورتی دەبێت ڕێکار و ئامڕازەکان یەکتر تەواو بکەن، ئەوەی لەم ڕووەوە کێشە دەخوڵقێنێت، بەکارهێنانی ڕێکارێکی دیاری کراوە لە کاتی نەگونجاوی سیاسی و مەیدانیدا.\n٣- ڕێککەوتنی سیاسی مەرجەعی دەوێت، کە لایەنەکان لەکاتی ناکۆکی و ڕێكنەکەوتن و گەیشتنە بنبەست لەهەندێک مەسەلەدا، بۆی بگەرێنەوە.\nماددەی ١٤٠ بۆ کورد ڕۆڵی ئەو مەرجەعەی دەگێڕا، بەڵام ئێمە نەمانتوانی وەك ئەوەی پێویستە ئەم مامەڵەی لەگەڵ بکەین.\nلە ئێستادا هەروەك هاوڕێمان عارف قوربانی ئاماژەی پێکردووە، ئێمەش پێشتر زیاد لە جارێک وروژاندوومانە، مەترسییەك دروست بووە کە ئەم ماددە مەرجەعییە بەزیانی کورد بشکێتەوە، هەر وەك لە کاتی تردا ئاماژەشم پێکردووە تاجێبەجێکردنی ماددەکە لەقازانجی کوردبێت، کاری پێناکەن، کاتێکیش بەهۆی گۆڕانکارییە مەیدانییەکان و گۆڕینی هاوکێشەی هێز لە قازانجی کورد نەما، لەڕێی داواکردنی پیادەکردنیەوە هەوڵی ئیحراجکردن و تەنگەتاوکردنی کورد و دیاریکردنی چارەنووسی ناوچەکان بەقازانجی خۆیان، دەدەن.\nلێرەدا پرسیار ئەوەیە، ئەم ماددە دەستوریە لەئێستادا تا چەند مەرجەع ماوە؟ ئەگەر نەماوە دوای ئەو چی مەرجەعە؟ ئایا دەستدەکەین بە گفتوگۆ بۆ گەیشتن بە هەندێک لێکتێگەیشتن بۆ ئەوەی ببن بە مەرجەعی گفتوگۆکان، کە ئاستی پابەندبوون پێیانەوە، ملکەچی هاوکێشەی هێزە، یاخود چاومان لەمەرجەعیەتی نەتەوە یەکگرتووەکانە، کەدڵنیانین چۆن دەبێت و میسداقییەتی لە چارەسەرکردنی کێشەکاندا زۆرنییە و کات بەلایەوە زۆرگرنگ نییە؟\n٤- لەهەڵبڕینی دروشمی کەرکووك قودسی کوردستانە، زەرەرمان کرد، چونکە زۆرتر دروشم بوو، هەڵبەت بۆیە باسی دڵ ناکەم لەبەر ئەوەی مۆرکێکی ڕۆمانسی بەسەردا زاڵە گەرچی ئاماژەشی بۆ ناوەندبوونی مەسەلەی کەرکووکی سەبارەت بەکێشەی کورد تێدایە.\nبە هەرحاڵ لەگەڵ دروشمەکان ڕاستگۆ نەبووین، چونکە سازشمان بەسەر کەرکووکەوە کرد وسازشمان لەسەر کەرکووك بۆ یەکتر نەکرد. کەچی بەڕووەکەی تردا، دەستەبژێری حوکمڕانی کورد لە بەغدا، بە بەکارهێنانی تەکتیکەکانی ئیسرائیلییەکان بەرامبەر بە کورد، خەریکە کەرکووك دەکەنە قودس لێمان.\nهەر ڕۆژە کێشیەکی نوێ دەخوڵقێنن، بۆ ئەوەی ببێتە بابەتی کێشە و دانوستان و بەهۆی ئەم کێشانەشەوە نەتوانین بگەینەوە بە مەبەستی بنەڕەتی، کە ئاسایکردنەوەی دۆخی شارەکە و دیاریکردنی چارەنووسی کۆتاییەتی، بۆیە ئێستا ئاسایی بوونەوە یەکسانە بەگەڕانەوە بۆ دۆخێ کەداوای لابردنی ئاسەوارەکانی بەعەرەبکردنی شارەکە دەکراو، ماددە دەستوریەکەش بەوئاقارەدا داڕێژنراوە.\nبەش بەحاڵی خۆم پێم وایە ماددەی سەد و چل و ڕێککەوتننامەی ئۆسلۆ، لێکچوونیان زۆرە، گەر وریاش نەبین، چارەنووسی کەرکووکیش هاوشێوەی قودس دەبێت یاخود لێی نزیك دەبێت، هەر بۆیە دەبێت دروشمی ئەم قۆناغە ئەوەبێت کە ڕازی نابین کەرکووك ببێتە قودسی کوردستان، بەمانای ئەوەی چارەنووسی کۆی دۆخەکەی بەدیارەوە دابنرێت و سەرەنجامیش چارەنووسی بەپێچەوانەی ناسنامە و خاوەنە فەرمییەکانی یەکلا بکرێتەوە.\nلەمەسەلەی ڕێککەوتندا ئەم خاڵانەی خوارەوە گرنگن\n١- مەبەستمان لەڕێککەوتن، تێپەڕاندنی مەرجەعیەتی ماددەی (١٤٠) ە یاخود شتێکی تر لە ژێر سەقفی ماددەکەدا، ئەگەر ئەوەش بێت چاوپۆشی لە هەندێ میکانیزم و بەرکەوتەی مێژوویی و دەستوری دەکەین یاخودشتێکی تر؟\n٢- ماددە دەستوریەکە بەرەنجامی ڕێککەوتنە بە: گرەنتی کردنی، بەدەستوریکردنی، بەمەبەستی پیادەکردنی. پرسیار ئەوەیە ڕێککەوتنێک بەدەستوری کرابێت جێبەجێنەکرابێت، گرەنتی چییە بۆ جێبەجێکردنی ڕێککەوتنێکی تر کە ئەو هێزەشی نەبێت؟ یاخود هەوڵدەدرێت ئەو ڕێککەوتنە بخرێتە دەستور و بەکردەوە ببێتە هەموارکردنی ماددەکە، بەڵام چۆن؟\n٣- ڕێککەوتن لەگەڵ کێ؟ لەگەڵ حکومەت یاخود کوتلەکان؟ لە هەردوو حاڵەتدا لەدۆخی نادامەزراوەیی و میلیشیاگەری وەکو عێراقدا، چ گرەنتییەك بۆجێبەجێکردن بوونی هەیە؟ بوونی لایەنی سێهەمیش لە دەرەوەی نەتەوە یەکگرتووەکان کەتوانای پابەندکردنی نییە، مەگەر زلهێزەکان بخوازن، کارێکی ئاسان نییە لە بەر نەبوونی زیاد لە لایەنێکی پاڵێوراو بۆ ئەو دەورەو ناکۆکی نێوانیان.\n٤- کورد پێش باسی ڕێککەوتن لەگەڵ بەرامبەری مەزهەبی نەتەوەیی لەعێراقدا لەمەڕ کەرکووك، پێویستی بەڕێککەوتنی نێوخۆیەتی، پینەو پەڕۆش لەم ڕووەوە هەروەك ڕابردوو سەلماندوویەتی، سوودی نییە و لە سەعاتی سفردا هەرەس دەهێنێت.\n٥- مەبەست لە ڕێککەوتن ڕێککەوتن بێت لەگەڵ پێکهاتەکانی شارەکە و گرەنتی پێدانیان بۆ ئەوەی هاوکاربن لەچارەسەری کێشەکاندا بەو جۆرەی لە ٢٠٠٧ دا لەپڕۆژیەکدا بۆ حکومەت و پەڕلەمان ڕوونمان کردبۆوە لەرێی بەستنی کۆنفرانسێکەوە بە سەرپەرشتی نەتەوە یەکگرتووەکان، کەتیایدا مافی پێکهاتەکان لە دەستوری هەرێمدا جێگیر بکرێت و لە هەر ناوچەیەك زۆرینەن بەڕێوەبەرێتی خۆبەڕێوەبەریان هەبێت و شارەکەش دوای گێڕانەوەی بۆ سەر هەرێمی کوردستان، هەر ساڵە و لەلایەن پێکهاتەیەکەوە ئیدارە بکرێت، یاخود هەر میکانیزم و شێوازێکی تر.


ئەسعەد ئیسماعیل 13:16 2021/06/16\nعیماد مه‌حمه‌د راهێنه‌ری هه‌ڵبژارده‌ی لاوانی عێراق له نێوان شوان سیروان و بڵند حه‌سه‌ن\nعیماد محه‌مه‌د راهێنه‌ری هه‌ڵبژارده‌ی لاوانی عێراق 2 یاریزانی دیكه‌ی كوردی پیشه‌گه‌ری ئه‌وروپای بۆ یارییه‌كانی پاڵەوانێتی وڵاتانی عەرەبی بانگهێشت كه بڕیاره له‌م مانگه له وڵاتی میسر به‌ڕێوه‌بچێت.\nشوان سيروان كه كوردێكی له دایكبوونی ساڵی 2003ـی نیشته‌جێی ئه‌ورووپایه و له هێڵی پێشه‌وه یاری ده‌كات و به ماركۆ ناسراوه و خاوه‌نی ره‌گه‌زنامه‌ی هۆڵه‌ندایه و یاریی بۆ تیپی لاوانی لازیۆ ده‌كات و په‌یوه‌ندی به كه‌مپی مه‌شق و راهێنانه‌كانی عێراق كرد له قاهیره‌ی پایته‌ختی میسر.\nبڵند حه‌سه‌ن كوردێكی دیكه‌ی ئه‌ورووپایه و له دایكبوونی ساڵی 2003 یاری بۆ یانه‌ی دی غرافشابی هۆڵه‌ندی ده‌كات.\nئه‌مه‌ش له كاتێدایه رێبه‌ر حوسن كوردێكی ئێزیدی یانه‌ی بورووسیا دۆرتمۆنده هه‌فته‌ی رابردوو بانگهێشتی هه‌ڵبژارده‌ی لاوانی عێراق كرا.\nبه‌مه‌ش ژماره‌ی یاریزانه كورده‌كان له پێكهاته‌ی هه‌ڵبژارده‌ی لاوانی عێراق گه‌یشته 6 یاریزان، پێشتر هه‌ریه‌كه له\nلە یاریزانان عەبدولقادر ئەیوب، عەلی شاخەوان، مەسرور فەخرەدین) كه له یانه‌ی لاوانی هه‌ولێر یاری ده‌كه‌ن لەسەر داوای عیماد محەمەد راھێنەری ھەڵبژاردەی لاوانی عێراق بانگهێشتكران و ئێستا له‌گه‌ڵ شاندی هه‌ڵبژارده‌كه له وڵاتی میسرن.\nھەڵبژاردەی لاوانی عێراق لە پاڵەوانێتی عەرەبی لە کۆمەڵەی سێیەم شانبەشەنی ھەڵبژاردەکانی (سنیگاڵ، دوورگەکانی قەمەر و لوبنان) یاری دەکات و وا بریارە ھەڵبژاردەی لاوانی عێراق لە رۆژی (٢١)ـی ئەم مانگە کاتژمێر 7:00ـی ئێوارە یەکەم یاری خۆی بەرانبەر ھەڵبژاردەی دوورگەکانی قەمەر ئەنجام بدات.\nشوان سیروان یاریزانی كوردی یانه‌ی لاوانی لازیۆی ئیتاڵیا


Fotor باشترین به‌رنامه بۆ ده‌سكاریكردنی وێنه – کەی ئای تی ئێن\nئای ئۆ ئێس 24, كانونی دووه‌م 2016\nهه‌موومان ده‌زانین كه به‌رنامه‌ی ده‌سكاریكردنی وێنه زۆرن و زۆرێكمان نازانین كامه‌یان به‌كاربهێنین و كامیان به گونجاو دابنێین بۆ به‌كارهێنان ، ئێمه ده‌توانین به ( 3 ) تایبه‌تمه‌ندی به‌رنامه‌كه هه‌ڵسه‌نگێنین كه ئایا تا چ ڕاده‌یه‌ك گونجاوه بۆ به‌كارهێنان:\n1- فرمانه‌كانی به‌رنامه‌كه: سه‌یری بكه‌ین بزانین ئه‌و به‌رنامه‌یه چه‌ند فرمان جێ به‌جێ ده‌كات و چه‌ند كاری پێ ده‌كرێت.\n2- بوونی به‌رنامه‌كه له سیسته‌مه‌كان: بێگوومان بوونی به‌رنامه‌كه له هه‌موو سیسته‌مه‌كان یان له زۆربه‌یان كارئاسانی ته‌واو ده‌كات بۆ به‌كارهێنه‌ر ، چوونكه به‌كارهێنه‌ر هه‌ر سیسته‌مێكی له‌به‌رده‌ست بێت ده‌توانێت ده‌ستی به به‌رنامه‌كه بگات.\n3- سه‌رچاوه‌ی به‌رنامه‌كه: مه‌به‌ستمان له‌وه ئه‌وه‌یه كه به‌رنامه‌كه هی چ كۆمپانیایه‌كه یان هی كۆمپانیایه‌ك بێت كه دیار بێت و به‌رده‌وام په‌ره به به‌رنامه‌كه بدات و به‌ره‌وپێشی ببات و نوێكردنه‌وه‌ی تازه‌ی بۆ بێت.\nبه پشت به‌ستن به‌و ( 3 ) خاڵه‌ی سه‌ره‌وه من به‌رنامه‌یه‌كتان پێده‌ناسێنم كه زۆربه‌ی فرمانه‌كان جێ به‌جێ ده‌كات و له‌هه‌ر چوار سیسته‌می ( Mac OS , Windows , Android , iOS ) كار ده‌كات و به‌رده‌وام نوێكردنه‌وه‌ی تازه‌ی بۆ دێت و په‌ره‌ی پێ ده‌درێت.\nئه‌ویش بریتییه له به‌رنامه‌ی Fotor\nفه‌رموون به كلیك كردن له‌سه‌ر لۆگۆی سیسته‌مه‌كان ده‌توانن دایبه‌زێنن:\nتاگەکان ئای ئۆ ئێس ئەندرۆید fotor Mac osx Windows فۆتۆر


وەستانی مێژو لەنیشتمانیی مندا\nچەپکێک بۆ سەر خەرمانەی ( گەنجینەی نەتەوەیی کورد).\nمێژوو ماوەی نێوان دوو قۆناغی لە خراپییەوە بۆ چاک بوون و لە چاکییەوە بۆ خراپ بوونە، ساڵەکان دەڕۆن و لە دوای لە خۆیانەوە ئەو دوو پرۆسەیە جێدەهێڵن، لە کات و شوێنێکی دیاری کراودا. ئەو مێژووە لە نیشتمانی مندا وەستاوە، قۆناغەکانی یەکتر دووبارە دەکەنەوە، ئەو پەتەی کرایە ملی شێخ سەعیدی پیران و قازی هەر ئەو پەتە، ئێستا ساڵی ٢٠١٩، دەکرێتەوە ملی کچان و کوڕانی نیشتمانە دابەشکراوەکەی من.\nڕۆژهەڵاتی ناوەڕاست کە نیشتمانەکەی منیش لە وێدا هەڵکەوتووە، مێژووکەی سەرتاسەر خوێناوییە، زۆرترین جەنگەکان لە وێدا ڕوویانداوە / ڕوودەدەن، هۆ زۆرن بۆ ئەم کارەساتانە\nناتوانین ئەو هۆیانە دابەش نەکەین بەسەر هۆیەکانی:\nناوخۆ کە بناغەی کێشە و خوێن ڕشتنەکانن و\nهۆیە دەرەکییەکان کە یارمەتیدەری درێژەپێدانی کێشەکانن.\nلەم ناوچەیەدا بەردەوامیی و دنەدان و بەزیندوویی کێشەکان، لە قۆناغی رق وبێزاربوون لەوی ترەوە، گەشەی کردووە بۆ ڕەگەزپەرستییەک کە هەزاران ساڵە کاری لەسەر دەکرێت و بۆتە هۆی کوشتنی بە کۆمەڵی ( کورد، سریان و ئەرمەنەکان) کە ئەمانە نەتەوە ڕەسەنەکانی ئەم ناوچەییەن، لێرەوە دەتوانیین لەو بابەتە بگەین، کە بۆچی ڕژێمە یەک لە دوای یەکەکانی تورکیا و ئێران و عێراق هێندە دڵبەردانە بەرامبەر بە منداڵێکی کورد یا نەتەوەی سریان و ئەرمەن ڕەفتاریان\nکردووە / دەکەن.\nهۆی کلتوری ( فەرهەنگی)\nهەر شتێک جا ئەو شتە مەعنەوی بێت یا مادی، بنەمایەکی ڕەسەنی نەبوو، ئەوا ترسی لە ناوچوونی دەبێت و بۆ مانەوەی خۆشی هەموو شێوازێک بەکار دێنێ، لە هەمووشیان باوتر لە ڕۆژهەڵاتی ناوەڕاستدا ڕووخاندن و سڕینەوەی کلتوری نەتەوە ڕەسەنەکانە کە لەلایەن کلتوری غەوارەی هاتووەوە داگیرکراوە، ئێمەیش دەزانین ڕوخاندن زۆر ئاسانترە لە بنیادنان، ئەگەر گۆچانێک بدەیتە دەست داپیرەیەکی بەتەمەن و داوای لێ بکەیت کە دیوارێکی چەند مەتریت بۆ بڕۆخێنێ، ڕەنگە داپیرە لە بەیانییەوە تا ئێوارە کارەکەی تەواو بکات، وەلێ ئەگەر داوای لێ بکەیت، کە هەمان دیوار دروست بکات، پێ دەچێت نەتوانێت و ببێتە مەحاڵەکان بۆی.\nئەو نەتەوانەی کە ڕۆژگارێک لە خاکێکی فرە دوورەوە، کۆچیان کرد و لەم ناوچەیەدا گیراسانەوە، هەمیشە ئەو ترسەیان هەبوو کە لە ناو بچن بەهۆی ناڕەسەنی کلتورەکەیانەوە، بۆیە کۆیان لەوە نەکردەوە، کە وەڵامی میوانداری بە خیانەت و وەلامی یارمەتی دان بە دزیکردن و وەڵامی هەستی ئینسانی نەتەوە ڕەسەنە خانەخوێکان، بە کوشتنیان و لەناوبردنی کلتورەکەیان بدەنەوە، ئێدی ئەمە بووە کلتوری نوێی ئەو خەڵکە هاتووە، هێدی هێدی دەستیان کرد بە خوڵقاندنی ئەفسانەی گەلیی و سەربووردەی درۆی ئازایەتی، ئازایەتی بەو جۆرەی ئەوان لێکدانەوەیان بۆ دەکرد، کە بریتیە لەو وەڵامدانەوانەی کە لەسەرەوە باسم کردن.\nدەلیلم بۆ ئەم قسەیەم ئەوەیە، کاتێک من لە سویدییەکان ڕادەمێنم و هەوڵ و تەقەلایان بۆ بە زیندوویی راگرتن و گەشەپێدانی فەرهەنگ و زمانی منداڵانی بێگانە، دەدەمە بەر ئاوێنەی بەراوردکاری و بۆ هۆکانی دەگەڕێم، هەر بەو ئاکامە دەگەم، کە سویدییەکان لەبەر ڕەسەنایەتی خۆیان لە وڵاتی خۆیاندا و ئەو گەشەکردنە عەقڵییەی کە پێی گەیشتوون، فێری ئەوەی کردوون کە بۆ گەشەی زیاتری کلتوورەکەیان و ئاوەدانی وڵاتیان و تێگەیشتنی زیاتر لە یاسا گەردوونییەکە، نەک ترسیان لە لەناوچوون و پوکانەوەی خۆیان نییە، بەڵکو زیندوێتی و گەشەکردنی ڕۆحی و کلتوری خۆیان لەو پەیوەندییە ئینسانییەدا دەبینن کە لەهەوڵی دروستکردن و باشترکردن و فراوان کردنیدان لەگەڵ منداڵانی سەر بە زیاتر لە سەد و هەشتا کلتوری تری بەخێر هێنراو بۆ ناو کلتورەکەی خۆیان.\nچ جوامێرییەک لەوەدا دەبینی، کە پیاوێک بەو لەشە زل و زەبەلاحەیەوە، منداڵێکی لاواز بداتە بەر لێدان و هێزیی ماسولکەکانی خۆی؟! یا هێزی بازووی بۆ ناچارکردنی ژنێک بەکار بێنێت؟!\nچ جوامێرییەک لە وەدا دەبینی کە سەرۆکی ولاتێک، قوتی منداڵانی وڵاتەکەی خۆی بدات بە ترسناکترین چەک و لە شارێکی دەرەوەی چوارچیوەی وڵاتەکەی خۆیدا، بۆ نموونە لە قامیشلو\n( سارای کچەکوردی منداڵی پێ کەم ئەندام بکات و ژیانی براکەشی لەناو ببات، کاتێ لەبەر دەرگای ماڵی خۆیان دوێنێ بەیانی، خەریکی گەمە کردن بوون؟!)، ئەمە گەڕانەوەی مرۆڤە بۆ سەردەمی بەر لەوەی بێتە قۆناغی مرۆڤ بوونەوە، بەرلەوەی خوای گەورە فەرمانی پێ بکات کە لە گیاندارێکی خشۆکەوە، هەڵسێتە سەر پێ و زەوی ئاوەدان بکاتەوە.\nئازایەتی: نەکردنی خراپەیەکە لە کاتێکدا دەتوانی بیکەیت و هەوڵدانە بۆ بەرگرتنیشی لە کردنی لەلایەن کەسانی تریشەوە.\nئازایەتی: ئەوەیە کە هەموو تواناکانت بەکار بێنی بۆ کردنی چاکەیەک لە کاتێکدا کە ناتوانی بیکەیت.\nتێگەیشتنی دروستیش لە پەیامی خوا جگە لەمە زیاتر شتێکی تر نییە و نوێژ داوای هاتنەدەرەوەت لە مزگەوت دەست پێدەکات و خواناسین دوای کۆکردنەوەی بەرماڵی نوێژەکەتە.\nنە خوا بریتتیە لەناوێک لە سەر پارچە پەڕۆیەک بیبەستی بەناو چەوانتەوە و نە پەیامی خوای گەورەش دروستکردنی مزگەوتی ڕەنگاوڕەنگە.\nکەسانێک دەتوانن مزگەوت ئاوادان بکەنەوە کە دڵیان بە خۆشەویستی خوا ئاوەدانە، مزگەوتی لە مەڕمەر و ئاڵتون دروستکراو جێگای خوا پەرستی نییە، خوا لە هەموو جێگایەک ڕووی لە تۆیە، کوختێکی باڵا نزم، کە دڵێکی پڕ لە عەشقی ڕاستییەکان ئاوەدانی دەکاتەوە، هەزار هێندەی مزگەوتێکی حەوت نهۆمی بە حەتحەتۆکە ڕازێنراوە لە خواوە نزیکە، خوا لە دڵدا دەژی نەک لە چوارچێوەی دیواری مەڕمەڕین و لەسەر فەرشی کاشان و بەردی حەلان و قوبەی لە ئاڵتون دروستکراودا، خوا لەو شوێنەیە کە بۆ خزمەت بە ئینسانە لاوەزەکان ئاوەدانکراوەتەوە، لەو جادەیەدایە کە بۆ ئاسانکردنی ژیانی کەم ئەندامێک دروستکراوە، خوای گەورە لە خۆشەویستی ئینسان و خزمەتکردن و ڕیزگردن لە خەڵقی خویدا دەژی، ئینسانی بۆ بەرزبوونەوە و بەرزکردنەوە و چاکەکاری خوڵقاند، بۆ ئاوەدانکردنەوەی سروشت، ڕیزگرتن لە عەقڵ و بەکارهێنانی بۆ تێگەیشتن لە پەیامەکەی خۆی.\nخوا لە ئەفسانەی دروستکراوی میللەتاندا ناژی، لە بوونی ئەو میللەتانەدایە کە خۆی بە ڕەنگی جودا و شێوەی جودا خوڵقاندنی و زمانی جودای پێبەخشین، نەتەوەکان ڕاستین و ئینکارکردنیان ئەفسانەیە، شێوەی جیاوازی لەیەک نەچوو، ڕاستییە و ڕەتکردنەوەیان ئەفسانەی هەڵبەستراوی ئینسانی گێلە.\nوەک یەک بوون و حەقی ژیان بۆ هەمووان بەیەکسانی لە وڵاتی خۆماندا فەرمانێکی ئاسمانی و قۆناغێکی هەرە گەشەکردووی عەقڵی ئینسانە و ئینکارکردنی وەحشی گەریی و ڕەتکردنەوەی بەشێک لە بوونی خوایە.\nئینسان دەبێت جوامێر و پێگەیشتوو و تێگەیشتوو بێت لە ئەرکی ئینسان بوونیدا، ئەگەر منداڵێکی کورد، سریان یا ئەرمەن، ماتماتیکی نەزانی هیچ لە پلەی ئینسان بوونی کەل نابێت.\nبەلام ئەگەر تۆ وەک کەسێک لە نەتەوەیەکی باڵا دەست، زۆر و هێزی خۆت بەکار هێنا بۆ بچوک کردنەوە یا گۆڕینی بوونی نەتەوەیی ئەو منداڵە و قەدەغەکردنی ئاخافتن بە زمانی دایکیی و سەپاندنی زمان و کلتورێکی بێگانە بەسەر ئەودا، ئەوا تۆ لە پلەی ئینسان بوونەوە، دادەبەزیت بۆ پلەیەکی نزمی بوونەوە بە جانەوەر و ڕەنگ و ڕوخسارت ناشرین دەبێت و بە ئاشکرا گۆڕانکارییە فیزیکی و سایکۆلۆجییەکانت هەستی پێ دەکرێت.\nئێوە بە وردی لە حاڵەتی دەروونی سەرۆکە زاڵمەکان ( وەک ئۆردوغان) بڕوانن هەست بەو پەشێوی دەروونی و تێکچوونە ڕۆحییە دەکەن، کە بەرە و حاڵەتی شێت بوون و خۆ کوژی دەبات و هەموو زاڵمانی مێژووش هەر تووشی ئەو دەردە بوون ( دەری ماخۆلان)، ساراش بکوژرێت، هەزاران سارای تر دێن و دەپرسن، کە سارای هاو زمانیان بۆ کوژرا؟! ئەم نەفرەتە داوێنی چەندین نەوەی ترت بەرنادا وەک داوێنی ئالی عوسمانی بەرنەدا و دانی بەزەویدا.\nئێمە دەزانین کە هیچ هێزێک لە سەرەتای بوونی ئینسانەوە تا ئێستا نەیتوانییوە/ نایشتوانێت، بە زۆر و زێڕ گەشەی نەتەوەکان و ئینسانێکی تر لە گەڕانەوە سەرخۆ و پرسیارکردن لە ئەسڵی خۆی، بوەستێنێ، بۆ ماوەیەک دەتوانی کپی بکەیت، بەلام تەقینەوەی پەنگخواردوو زۆر مەزنتر دەبێت لە تەقینەوەی ڕێگەپێدراو بۆ گەشەیەکی سروشتی.\nهۆکانی گەشەکردنی ڕەگەزپەرستیی\nلە ڕۆژهەڵاتی ناوەڕاستدا، پانتایی ئەو لێکدانەوە( عارەبییە) بۆ ئاین و فەرمانەکانی یەزدان، زەمینەیەکی لەباری دروست کردووە بۆ دڕ بوون و پەلاماردان و چارەسەری کێشەکان بە هێز.\nبێگومان دوورترین لێکدانەوەش بۆ فەرمانەکانی یەزدان، ئەو لێکدانەوانەیە، کە بۆتە ئاینێکی جودا و هیچ هاوبەشییەک لە نێوان ڕۆحی پەیامە ئاینییەکە و ئەو ئاینە تازەیەدا کە زۆرینەیەک لە پیاوانی ئاینی بۆ خۆیان داتاشییوە و دەشیانەوێت بەزۆر و کوشتن بەسەر هەموو دانیشتوانی ئەو ناوچەیەیدا بسەپێنن، نابینیت.\nکاتێکیش بۆ بەرەی بەناو ڕۆشنبیر و پانتایی ئەدەبیاتیان و لێکدانەوە و ئەو ئەفسانە درۆینانەی کە بۆ مێژووی خۆیان و نەتەوەی سەردەستیان هەڵ بەستووە، دەڕوانیت، لە ڕەگەزپەرستی ڕژێمەکان تێدەگەیت، چونکە پشتیوانە و هاندەری ئەوان لە پەلامار و ڕەشەکوژی میللەتانی بن دەستیاندا، ئەو ئەدەبیاتە درۆزنانە و ئەو لێکدانەوە هەڵەیە بووە کە ڕۆشنبیرانی میللەتی سەردەست بۆ نەتەوەی خۆیان هۆنیوەتەوە، بە نموونە: ڕۆمان نووسێکی نەتەوەی سەردەست لە کاتێکدا کە ڕژێمەکەی بە هەموو قورسایی دەزگای سەربازییانەوە پەلاماری بردۆتە سەر میللەتانی ئاشتیخوازی بن دەستیان، لە کۆڕە ئەدەبییەکانی ناو ڕۆشنبیراندا، ستایشی ڕۆمان گەلێک دەکات کە باسی مافی ژنانی بێ حیجاب دەکات!!!\nلە دوو خاڵدا ئەم جۆرە ڕۆشنبیر و ئەدیبانە خەریکی هۆنینەوەی درۆگەلێک بوون لەگەڵ ژناندا:\nبە پێی کام یاسای زەمینی و ئاسمانی، ژن دەبێت بە خواستی پیاو و بۆ تێرکردنی ئارەزووەکانی ئەو جل لەبەرکات و ئەو سەلیقەی پۆشاکی ژن دیاری بکات؟! ئەمە درۆیەک کە مەبەستی پشتی وشەی ئازادی ژنان، ڕوتکردنەوەی ژنانە، وەک ئەوەی ژن کویلەی ئارەزووەکانی پیاو بێت.\nدرۆی دووەم ئەوەیە کە پیاو چۆن دەبێت داوا لە ژن بکات، کە حیجاب بپۆشێت، یا حیجاب فڕی بدات، ئەرکی پیاو ئەوەیە لە دۆزینەوەی ژندا بۆ کەسایەتی خۆی، پشتیوانی بێت و لەو ڕێگا ژنانەیەدا بۆ بەدەستهێنانی مافی ئینسانی خۆی هاوڕێی بێت ، نەک سەروەر و سەرداری.\nئێستا ئەگەر وای دابنێین دیارترین نووسەری یەکێک لەو وڵاتە رەگەزپەرستانە بووە کاربەدەستی یەکەمی بەڕێوەبەری ئەو وڵات گەلەی کە میللەتانی بن دەستیان قەلاچۆدەکەن و زمان و فەرهەنگەیان دەشێوێنن ( وەک لە تورکیا و ئیراندا ڕۆژانە ڕودەدات)، ئایا چاوەڕوانی چی لێ دەکرێت؟! سیستەمێکی دیمۆکراسی کە لەوێدا میللەتانی بن دەست بە مافی ڕەوای خۆیان بگەن؟! سیستەمێک کە تێیدا ژنان کەسایەتی خۆیان بدۆزنەوە؟! بێگومان نەخێر، چونکە کاکی نووسەر خۆی سەرچاوەی برەودان بە ڕەگەزپەرستی و ناسیونالیستی کوێرانەی میللەتی سەردەست بووە، کە کلتورێکی پیاوانەشە و لە قوتابخانە، زانستگە و کۆڕە ئەدەبیەکانیدا، هەمان سازی رەگەزپەرستی ژەنییوە و ئەفسانەی شاکانی هۆنیوەتەوە و گاڵتەی بە کلتوری ڕەسەنی میللەتانی بن دەست کردووە.\nکەواتە ئەدەبیاتی ڕۆشنبیرانی نەتەوەی سەردەست، ئەدەبێکی نەخۆشە و پێویستی بە تیمارستان هەیە بۆ چارەسەری ئەو گرێ دەروونیانەی تووشی بوون، گرێی ڕەسەنی کلتوری نەتەوە بن دەستەکانیان. چونکە باسی واقعی ئەو ئینسانانە ناکات، کە لەژێر زوڵم و پەلاماری سێ کوچکەی کلتوری، ئابووری و دەزگای سەربازیی بێڕەحمی نەتەوەی سەردەستدا، ژیانیان بۆتە دۆزەخێکی ڕۆژانە.\nنەتەوەی بندەست تووشی نەهامەتی و سەرگەردانییەکی ناو خۆشی بووە، کە خۆی لەو حیزب و ڕێکخراوە سیاسیانەدا دەبینێتەوە، کە میللەتی بندەستیان سەرگەردان و گومڕا کردووە و بواری بیرکردنەوەیەکی عاقڵانەیان بۆ نەهێشتونەتەوە، بە نادروستی لێکدانەوە سیاسییەکانیان، ئەمانیش لای خۆیانەوە نەتەوەی بندەستیان بریندار و سەرگەردان کردووە، ئەمەی خوارەوە نموونەیەکە، کە لەکاتی نووسینی ئەم وتارەدا بە ڕێکەوت هاتە بەردەستم و پڕاوپڕ وەڵامی ئەو پڕسیارەی دامەوە:\nلە ژمارەی ١٦٨ ی گۆڤاری مانگانەی ( الپقافه الجدیده) کە حیزبی شیوعی عێراقی دەری دەکرد،\n( حیزبی شیوعی هەمیشە خۆی بە حیزبی پێشڕە و بە خەڵکی هەژار ناساندووە، یا لەو خەیاڵەدا ژیاوە)، لە سی و سێهەمین ساڵی دەرچوونیدا، کانوونی یەکەمی ساڵی ١٩٨٥، لاپەرەی ٥ پەڕەگرافی یەکەم، دێڕی یەکەم تا حەوتەم بە زمانی عەرەبی ئاوا لێکدانەوە بۆ تێکۆشانی گەلی کورد و گەلانی ناوچەکە دەکات:\n" خەباتی گەلی عێراقمان و هێزە نیشتمانی و دیمۆکراتەکانی و بەرەی ( جود) لە پێناو کۆتایهێنان بە جەنگ و ڕوخاندنی دیکتاتۆرییەتدا، بەشێکی جودا نەکراوەیە لە خەباتی گەلانی عەرەب دژی ئیمپریالیزم و زایۆنیزم، هەروەها جودا ناکرێتەوە لە هەلوێستی ئازایانەی هەردوو گەلی لوبنانی و فەلەستینی دژ بە دوژمنکاریی و داگیرکردنی ئسرائیلی، هەروەها ڕاپەڕینی گەلی برای میسرمان دژی سازش و مل کەچ بوون، هەروەها هەڵوێستی ئازایانەی سوریا دژی چارەسەرە ئیمپریالی و زایۆنیستییەکان بۆ مەسەلەی فەلەستین و ڕێبازی دەسەلاتخوازیی بەسەر وڵاتانی عەرەبیدا و وەستانە دژ بە پڕۆژە تاکڕەویی و پاکتاوکەرەکەی کامپ دەیڤد و پڕۆژەکەی ڕیگان و عمان".\nبێگومان ئەمە شیکردنەوەی کۆنترین حیزبی عێراقە، کە دروشمەکەیان لەسەر گۆڤارەکە ئاوا نووسراوە: فکر علمی و پقافه تقدمیه، هزرێکی زانستیانە و ڕۆشنبیرییەکی پێشکەوتووخوازانە!!.\nلە چەند خاڵەوە ئەم نووسینە خورافییە شی دەکەمەوە ، تا بۆمان ڕوون بێتەوە، ئەوەی کە ئێستا ڕوودەدات سەرچاوەکەی لە کوێوە دێت و بۆ ئەوەندە ساڵ نەوەیەکی بیرکراوە، کە بتوانێت ڕەخنەگر بێت، نەهاتەبەرهەم و ڕژێمەکان سی ساڵ و چل ساڵ بەگەرەنتی، لەسەر کورسی فەرمانڕانیی میللەتانی ڕۆژهەلاتی ناوەڕاست، ڕەشەکوژیی و قەڵا چۆی میللەتانی بن دەست دەکەن؟! ئایا ئەم لێکدانەوەیە، باسی کوێ دەکات؟! چ زەمانێکە و نووسەرەکەی لە ژێر کاریگەریی کام مەستی هۆشبەردا، ئەم خەیاڵەی نووسیوەتەوە؟! بەڕاستی ئەمجۆرە نووسینانە، ئەفیونی گەلانی ڕۆژهەڵات بوون:\nعێراق یەک گەل پێکی ناهێنێ و چەندین گەلی تێیدا دەژی، مەبەستی حیزبی شیوعی کام گەلەیانە؟! میللەتێکی وەک کورد دوژمنی کەس نییە و خۆی گیرۆدەی دەستی دوژمنانە.\nسەرکردایەتیی هێزە نیشتمانییەکان، هەندێکیان لە ئێران بوون و هەندێکیان لە سوریا، ، بۆ ئەوەی پارێزراوبن، زۆرینەی عێراقییەکان، بە خواستی خۆیان یان بە ناچاریی و بەزۆر هاوبەش و ئەنجامدەری خواستەکانی بەعس بوون و هێزەکانی سەر بەڕژێم دە ئەوەندەی هێزە نیشتمانییەکان دەبوون و هەر ئەوان شەڕێکی نۆساڵەیان کرد و ڕژێمیان پاراست و ئیمریالیزم نەبایە و بارودۆخی ئیمپریالزم وای نەویستایە، سەرکردایەتی حیزبەکان ئیستا ناچار دەبوون بۆ مانەوەیان هاوبەشی شەری دەیان ساڵەی سوریایان بکردایە.\nلوبنان زایۆنیزم داگیری نەکردبوو، بەڵکو لەلایەن ڕژێمی سوریاوە داگیر کرابوو، بەدەیان قەسابخانەی تێدا دروست کرد و دۆڕاوی یەکەمیش فەلەستیینیەکان بوون، خۆ تەنها ڕژێمە عەرەبییەکان بازرگانیان بە کێشەی فەلەستینەوە نەکردوە / ناکەن، حیزبە پێشکەووخواز!! و پاشکەوتووخوازەکانیش!!، بازرگانیان بە چارەنووسی منداڵانی فەلەستینەوە دەکرد / دەکەن.\nزۆر لەو دەسەڵاتانەی وڵاتانی عەرەبی کە نووسەری ئەم وتارە زانستییە – پێشکەوتووخوازە!! پەتی خەیاڵی بۆ بەرەڵاکردووە، ژێر بەژێر دۆستی ئیسرائیل بوون.\nخۆ رێبازە پێشکەوتووەکەی گەلانی ناوچەکە، لە باتی ئاوەدانی، وێرانی و لە جیاتی نەوەیەکی وشیار، نەوەیەکی دڕ و لەباتی زانست، خورافات و لە جێی ئاشتی و یەکتر قبوڵ کردن، نەفرەت و ڕەگەزپەرستی بەرهەم هێنا، داعش و توندڕەوی ئاکامەکانی بوون!!!. بیری ئۆردوگانیزم، کە ڕەگەزپەرستیی تورکییە تێکەڵ بە ئایدیۆلۆژیایەکی دینی فرە فرە دوور لە فەرمانەکانی خوای گەورەوە و ئەو هەموو شەڕانەی لێکەوتەوە کە بەرۆکی خەڵکی هەژاری هەموو ئەو وڵاتانەیان گرتووە.\nکەس لەو نووسەرەی نەپرسی، مەسەلەی نەتەوەیەکی وەک کورد و سریان و ئەرمەن، کە بەدەیان جار قەتڵ عام و فەرمانیان بەسەردا جێبەجێکراوە، چ خاڵی هاوبەشی هەیە لەگەڵ خەباتی گەلی ئەمازیخی و سەحرای ڕۆژائاوای مەغریبدا؟!. رێزکردنی کۆمەڵێک وشەی سوواو، دروشمی بێ بنەما و بەستنەوەی کێشە گەلێک، کە زۆر جودان لەیەکتر، ئەفیونی حیزەبەکان بووە کە دەیان ساڵ لاوانی کۆمەڵگای ڕۆژهەلاتی ناوەڕاستیان گومڕاکردووە و بیرکردنەوەیان نەزۆک کردووە.\nلەهەمووی کڵۆڵتر و مایەی شەرمەزاریی، ئەم وتارە زانستییە پێشکەوتووخوازە ئەوەیە، کە ئەم وتارە بە خواست و ئارەزووی سەرانی حیزبی کۆمۆنیستی سۆڤیەتی نووسراوە و هیچ جیاوازییەکی نییە لەگەڵ وتارەکانی ڕۆژنامەی پراڤدای ئەوسای زمانحاڵی حیزبی کۆمۆنیستی سۆڤییەتدا، نەیتوانیوە پێشبینیی ئەو گۆڕانکارییە بکات ، کە دوای چوار ساڵ، واتە ساڵی ١٩٨٩ لە سۆڤیەت ڕووی دا و سەرتاپا هزر و ڕەفتار و بییروڕاکانی قڵپ کردنەوە و تەرازووی هێزی گۆڕی و وڵاتانی سوشیالیزمی ناو بەندیخانەی یەکیەتی سۆڤیەت، وەک برسیگەلێکی ئازاد کراو بۆ باوەشی ئیمپریالیزم پێشبرکەیان بوو.\nهەتا گەلانی بندەستی ڕۆژهەڵاتی ناوەڕاست، خۆیان لە حیزبەکانیان بەتاڵ نەکەنەوە ، نەوەیەک و چەند نەوەی تریش، لە ماکی ئەم لێکدانەوە خورافیانە ڕزگاریان نابێت و ڕەفتاریان، لە قسەی بێ بناغە و مێژووی هەڵبەستراو ئازاد نابێت و پشتا و پشت، دەبێ بڵین: ئەگەر وانەبوایە وای لێ نەدەهات و لە بازنەی حیزبەکاندا بصولێنەوە، یا وەک کیا نوری، سکرتێری حیزبی تودەی ئێران دەبێ بڵین:\nئەگەر بەستەڵەکی سیبریا نەبایە، سوشیالیزم لە یەکیتی سۆڤیەت سەردەکەوت..!!!\nهۆ دەرەکییەکان بۆ گەشەکردنی ڕەگەزپەرستی لە ڕۆژهەڵاتی ناوەڕاستدا\nگرنگترین هۆ ئەو سازش و پشتیوانییە دەیان ساڵەیەی خۆرئاوایە، بەتایبەت ئەروپا و لە ناویاندا زلهێزە ئەوروپاییەکان، لەو ڕژێم و سەرۆکە دکتاتۆرانەی کە لە هەندێ وڵاتدا، باوک و کوڕ و نەوە، سەرجەم پەنجا ساڵ و شەست ساڵان، یەک لەدوای یەک لەسەر کورسی فەرمانڕانی و دکتاتۆریەت دادەنیشن و بە دەیان حکومەت لە ئەوروپا دەگۆڕێت، بەلام هەڵوێست و سیاسەتیان بەرامبەر بە دکتاتۆرەکانی ڕۆژهەڵاتی ناوەڕاست، ناگۆڕێت و ڕێزگرتن و بەخێرهێنانیان بۆ کۆنگرە نێودەوڵەتییەکان بەردەوام دەبێت، تا ڕادەیەک، کە زۆر جاران سیاسەت و هەڵوێستی ئەوروپییەکان لە ڕۆژهەڵاتی ناوەڕاستدا، بانگەشە و باوەڕ بوونیان بە پرێنسیبەکانی مافی مرۆڤ دەخاتە ژێر پرسیارەوە.\nئەوەی دەبوو / دەبێت پشتیوانی لێ بکرابایە / لێ بکرێت، نەتەوەکانی ڕۆژهەڵاتی ناوەڕاست بوون / هەن، بەتایبەت ئەو میللەتانەی دابشکراون و وەک کەمە نەتەوە لەو وڵاتە رەگەزپەرستانەدا، مامەڵەیان لەگەڵ دەکرێت، لەناو ئەو نەتەوانەدا کورد، سریان و ئەرمەنەکان، کە ناسنامەی نەتەوییان ڕۆژانە لەبەردەم مەترسی سڕینەوە و پاکتاوکردندایە.\nئەوروپاییەکان دەیانتوانی / دەتوانن خزمەتێکی گەورەی مرۆڤایەتی بکەن، ئەگەر هەڵوێستی خۆیان بگۆڕیبایە. سادەیە لەو نەتەوە چەوساوانە تێبگەین:\nخوێندەواری ئەو نەتەوە داگیرکراوانە، کامی، سارتەر، گوێتە، سانداڵ، چیخۆف و پۆشکین و ئەدەبیاتی نووسەرانی ئەورپایان دەخوێنتەوە و سەرەک حیزب و دکتاتۆرەکانی ڕۆژهەڵاتی ناوەڕاستیش کە پشتیوانییەکی دەیانساڵەی ئەوروپاییان هەبوو/ هەیە:\nلاسایی فرانکۆ، مۆسۆلینی، هێتلەر و ستالین دەکەنەوە.\nبڕوانن دووتایی ئەوروپاییەکان، لە وڵاتی خۆیان ئەوناوانە و نووسین و لۆگۆی ئەو ناوانە قەدەغەن و سزای زیندانیان لەسەرە، وەلێ لە ڕۆژهەڵاتی ناوەڕاستدا، پشتیوانی لە قوتابییەکانیان دەکرێت و ترسناکترین چەک و تەکنەلۆجیایان پێ دەفرۆشن، یان هەندێ جار دەیکەنە دیاری، بۆ دکتاتۆرەکانی ڕۆژهەڵاتی ناوەڕاست، تا کەمە نەتەوەکانی وەک (کورد، سریان و ئەرمەن) ی پێ لەناو بەرن.\nتا وەرچەرخانێکی جدی و ئینسانی لە پلەیەکی بەرزدا لە سیاسەتی دەرەوەی وڵاتانی ئەوروپا ڕوونەدات، باجگیری و هەڕەشەی ئۆردوگانی و کوشتنی نەتەوە بندەستەکان و پشێویی جیهانی کۆتای نایەت، ئەوروپاییەکان ئەم ڕاستیانە دەزانن و ئێمەیش دەزانین هۆی پشتیوانی ئەوروپا لە ڕژێمە دکتاتۆرەکانی ڕۆژهەڵاتی ناوەڕاست چین.!!!\n8 پەیڤێک بۆ هاوبیرێکی نەتەوەیی: چەپکێک بۆ سەر خەرمانەی (گەنجینەی نەتەوەیی کورد)\n9 پەرلەمانتاریی لەسوید\n10 فۆڕمێکی نوێ بۆ بەڕێوەبردن


بارزانی و شاندێکی باڵای ئەمریکا کۆبوونەوە – لڤین پرێس\nلە ڕاگەیەندراوێکدا کە بارەگای بارزانی، ئەمڕۆ( چوارشەممە ٥ـی ئایاری ٢٠٢١ ) بڵاوی کردووەتەوە، ڕایگەیاندووە”مەسعود بارزانی پێشوازی لە شاندێكی هاوبەشی كۆشكی سپی و وەزارەتی دەرەوە و وەزارەتی بەرگریی ئەمەریكا كە پێكهاتووە لە برێت مەگێرك یاریدەدەری تایبەتی سەرۆكی ئەمەریكا و ڕێكخەری كاروباری ئەمنیی ڕۆژهەڵاتی ناوەڕاست و باكووری ئەفریقا لە كۆشكی سپی و دێریك شۆلێ گەورە ڕاوێژكاری وەزیری دەرەوەی ئەمەریكا و دانا سترۆل جێگری یاریدەدەری وەزیری بەرگریی بۆ كاروباری ڕۆژهەڵاتی ناوەڕاست و چەند ڕاوێژكاری تری ئیدارەی ئەمەریكی کردووە”.\nلە ڕاگەیەندراوەکەدا هاتووە”شاندە باڵاكەی ئەمریكا جەختی لەوە كردەوە كە ئیدارەی تازەی ئەمەریكا زۆر بە باشی ئاگاداری ڕەوش و گرفتەكانی عێراق و ناوچەكەیە”.\nئاماژە بەوەیش دراوە کە” بیروڕا لەبارەی بارودۆخی سیاسیی ناوچەكە و پڕۆسەی سیاسیی عێراق و هەڵبژاردنەكانی داهاتووی عێراق، و تەحەددیاتی بەردەم پڕۆسەی سیاسیی عێراق و پەیوەندییەكانی هەرێم و بەغدا و، سەقامگیریی عێراق و ناوچەكە تاوتوێ كراوون”.\nلە کۆتایدا هاتووە”داعش و هەڕەشەی تیرۆر تەوەرێكی تری ئەو دیدارە بوو و پەیوەست بە هەڕەشەی تیرۆریستانی داعش، سەرۆك بارزانی ئەوەی بە شاندی میوان ڕاگەیاند كە هەڕەشەی تیرۆر و داعش لە عێراق و ناوچەكەدا هەر ماوە، چونكە ئەو هۆكارانەی كە بوونەتە هۆی دەركەوتن و بەهێزبوونی داعش هێشتا چارەسەر نەكراون”.


په‌رله‌مانتارێكى یەکێتی: عەبادی دینارێک بۆ خەڵکی هەرێمی کوردستان نانێرێت - باسنیوز\n"هەندێک حزب لاف و گەزاف بە بەغداوە لێدەدەن"\n25/02/2018 - 09:45\nئەندامێکی فراکسیۆنی یەکێتیی نیشتمانیی کوردستان لە پەرلەمانی عێراق ئاشکرای کرد، حەیدەر عەبادی، سەرۆک وەزیرانی عێراق، پیلانێکی مەترسیداری لە دژی هەرێمی کوردستان بەدەستەوەیە و ئامادە نییە هیچ بڕە پارەیەک بۆ هەرێمی کوردستان بنێرێت، تەنیا ئەو کاتە نەبێت کە لە پلانەکەیدا هەیە.\nڕێزان شێخ دلێر، ئه‌ندامى ئه‌نجومه‌نى نوێنه‌رانى عێراق، به (باسنیوز)ى ڕاگه‌یاند، هه‌وڵى ئه‌وه دەدەن بە زوویی داواكارىی مامۆستایانى ناڕازى پێشكه‌ش بە حكوومه‌تى عێراق بکەن، تاوەکوو كێشه‌ى مامۆستایان و فه‌رمانبه‌رانى هه‌رێمی کوردستان چاره‌سه‌ر بکات، چونكه ”ئه‌گه‌ر له‌ماوه 10 ڕۆژى دیكه‌دا ده‌رگاى قوتابخانه‌كان نه‌كرێنه‌وه، خوێندنى ئه‌مساڵ له سنوورى پارێزگاى سلێمانى و هه‌ڵه‌بجه هەژمار ناکرێت“.\nئەوەشی نەشاردەوە کە عه‌بادى ده‌توانێ كێشه‌ى مووچەی فەرمانبەرانی هه‌رێمی کوردستان چاره‌سه‌ر بكات، به‌ڵام ”تاوه‌كو مه‌رجى فڕۆكه‌خانه‌كان و ده‌روازه سنوورییه‌كان نه‌چێته قۆناغى جێبه‌جێكردنه‌وه، كێشه‌ى فه‌رمانبه‌رانى هه‌رێمی کوردستان چاره‌سه‌ر ناكات، هه‌روه‌ها دینارێك بۆ هاووڵاتییانی هەرێمی کوردستان نانێرێت، به‌ڵكو هه‌وڵى ئه‌وه ده‌دات کە خه‌ڵكى كوردستان زیاتر ده‌ستخه‌ڕۆ بكات، بۆ ئه‌وه‌ى هێنده‌ى دیكه حکوومەتی هەرێمی کوردستان ناشرین بكات“.\nبە گوتەی ئەو پەرلەمانتارەی یەکێتی، بەرنامەیەکی عه‌بادى ئه‌وه‌یه كه خه‌ڵكى دژى حكوومه‌تى هه‌رێمی کوردستان بوه‌ستێته‌وە. دەشڵێت: ”بێگومان ئه‌مه مەترسییەکی گه‌وره‌یه و پێویسته هاووڵاتییان به‌رامبه‌ر ئه‌و پیلانه هۆشیار بن، چونكه ناكرێت به‌هۆى گه‌نده‌ڵیی چه‌ند کەسێکەوە، ئێمه هه‌رێمه‌كه‌مان ڕووبه‌ڕووى مەترسییەکی گه‌وره بكه‌ینه‌وه“.\nڕێزان شێخ دلێر جەختی لەوە کردەوە، هه‌ندێك حزب و لایەنی سیاسی، ”لاف و گەزاف بە بەغداوە لێ دەدەن، هاوکات هه‌وڵى هەڵوەشاندنەوەی هەرێمی کوردستان دەدەن، بۆ ئه‌وه‌ى به‌غدا وه‌ك پارێزگا مامه‌ڵه له‌گه‌ڵ هەرێمی کوردستاندا بكات“.\nسەرحەد قادر: لە دوای ١٦ی ئۆکتۆبەرەوە حاڵەتەکانی کوشتن و ڕفاندن زیادی کردووە


وەزارەتی کار ڕووپێوییەک بۆ تۆمار کردنی ژمارەی هەژاران ئەنجام دەدات\nشادان قادر 19/05/2020 - 00:11 هەمەجۆر\nوەزارەتی کار و کاروباری کۆمەڵایەتی حکوومەتی هەرێمی کوردستان لە ڕێگەی ڕێکخراوێکی خۆبەخشەوە ڕووپێویی ژمارەی کەسانی هەژار و کەمدەرامەت دەکات.\nئاریان ئەحمەد، گوتەبێژی وەزارەتی کار و کاروباری کۆمەڵایەتی حکوومەتی هەرێمی کوردستان بە (باسنیوز) ی ڕاگەیاند: "لە ڕابردوودا 80 هەزار کەس بەناوی هەژارییەوە مووچەیان لە وەزارەتی کار وەردەگرت کە دواتر لە ساڵی 2014 مووچەکانیان بڕا، ئێستا بە هاوکاری ڕێکخراوێکی خۆبەخش ڕوپێوییەکمان بۆ تۆمارکردنی ناوی کەسانی هەژار و کەمدەرامەت دەست پێکردووە و بە پێی ئەو بەدواداچوونانەی ئەوان کردوویانە ئەو 80 هەزار کەسە ڕێژەی %12ی ئەو کەسانە مافی خۆیان بووە هاوکاری بکرێن ئەوانی تر شایەنی ئەو مووچەیە نەبوون و کەسانی هەژار نەبوون ئێمەش بۆئەوەی مافی کەسانی هەژار و کەمدەرامەت نەخورێت ئەمجارە هەوڵماندا ڕێژەی ئەو کەسانەی بەڕاستی هەژار و کەمەرامەتن بیکەین بە ژمارەیەک و پێشکەشی ئەنجوومەنی وەزیرانی بکەین، بەڵام بەهۆی بڵاوبوونەوەی پەتای کۆرۆناوە وەستاون".\nڕاشیگەیاند: "لە ڕێگەی بەڕێوەبەرایەتیەکانی چاودێری کۆمەڵایەتیەوە ناوی ئەو کەسانە تۆمار دەکرێن و ئەوان دەگەڕێن بەسەر ئەو ماڵانەی کە هەژارن و ئەوەش بۆ مووچە نیە تەنیا هەڵمەتی پێدانی خواردەمەنییە کە لە لایەن ئەو ڕێکخراوەوە بەهاوکاری بەڕێوەبەرایەتیەکانی چاودێری کۆمەڵایەتی دابین دەکرێت".\nگوتیشی: "هەروەها دەمانویست ناوی کەسانی خاوەن پێداویستی تایبەت تۆمار بکەین ئەوانەی کە ناویان تۆمار نەکراوە و هیچ مووچەیەکیان نیە کە ڕێژەیان نزیکەی سێ هەزار کەس بوو ئەمە پێش هەموو کارەکانە بەڵام بەهۆی کۆرۆناوە ناتوانین بەردەوام بین و ئەویش وەستاوە".


گەرمیان: تەرمی ژنێک بە هەڵواسراوی لە ماڵەکەی خۆیاندا دۆزرایەوە \n2021/02/22 1191 جار بینراوە\nمیلی کاتژمێرەکە لەسەر ١٢:٣٠ نیوەڕۆ وەستاوە، لەناکاو دەنگی قیژەو کریشەکە گوند دەشڵەژێنێت خەدیجە مرد! ئەمە ئەوکاتەیە هەوڵی مەرگی (خەدیجە)، بەهەڵواسراوی لە گوندی شێخ لەنگەر بڵاودەبێتەوە، وتەبێژی بەرەنگاربونەوەی توندوتیژی ئاماژەبەوەدەکات، لێکۆڵینەوەکان لە دۆسیەکە بەردەوامە. \nرۆژی (١٤/٢/٢٠٢١) هەواڵ دەدرێت بە پۆلیس کە ژنێک بەناوی خەدیجە ساڵح، تەمەن(١٩٧١) لە گوندی شێخ لەنگەری سەر بەناحیەی کۆکز، لە گەرمیان لە ماڵەکەی خۆیان گیانی لەدەستداوە.\n”هەمو رۆژێک نیوەڕوان کە لە مزگەوت دەگەڕامەوە سەرێکم لە خەدیجەی خوشکم و دایکم دەدا، ئەوان پێکەوە دەژیان ئەو رۆژەش وەک هەمو رۆژێکی دیکە دەرگاکەم کردەوە، بەڵام خوشکەکەم گیانی لەدەستدابو“. ئەمە قسەکانی برایەکی خەدیجەیە کە بە هاوڕێی و خزمەکانی وتەوە لە تەعزییەی خوشکەکەی، خەڵکی گوندەکەو ئەو کەسانەی ناسراویان هەیە لە گەڵیان ئەمەیان بە نەوژین وت، تەنانەت لە بەر ئەو بارودۆخە کۆمەڵایەتی و عەشەیاریەیی کە هەیە لە ناوچەکەیان سەرتایی روداوەکە و پێش گەشتنی پۆلیسی لێکۆڵەر وتبویان بە جەڵدە گیانی لەدەستداوە.\nشەماڵ عەبدولرحمان ، بەڕێوبەری ئاسایشی ناحیەی کۆکز بەنەوژینی راگەیاند: ”خەدیجە بە پەت خنکابو، ئەو کاتەی گەیەندرابوە نەخۆشخانە گیانی لەدەستدابو“.\nخەدیجە، هاوسەرگیری کردوە بەڵام جیابونەتەوە و خاوەنی مناڵێکە، چەند ساڵێکە بە تەنها لەگەڵ دایکی لە خانویەکدا دەژیان، دایکی بەهۆی نەخۆشیەوە لە جێگە کەوتوە، ناتوانێت هاتوچۆبکات.\n”خەدیجە زۆر بێدەنگ بو هەرکەس سەیری روخساری بکدرایە هەستی بە خەمێکی قوڵ دەکرد لە روخساریدا، بەڵام بەهۆی ئەوەی لەم گوندە شەرمە کەسێک بە هۆکارێکی وا سەردانی پزیشک بکات یان خێزانەکەی و دەوروبەری بە گرنگی نازانن چارەسەی بۆ بدۆزنەوە تاوەکو ئەم روداوانەی لێدەکەوێتەوە“. ئەمە قسەی یەکێکە لەو کەسانەی کۆتا جار سێ رۆژ پێش مەرگی بینی بوی. \n”دوای ئەوەی هاوسەرەکەی بڕیاری دابو تەلاقی بدات، باردۆخی دەرونی ناجێگیردەبێت و دواتر کە جیادەبنەوە رۆژانێکی سەختی بەڕێکردبو، بەهۆی ئەو کاریگەریەی لەسەری بەجێ هێشتبو، ئەمە بە قسەی ئەو کەسانەی وتەیان لێوەرگیراوە“. بەڕێوبەری ئاسایشی ناحیەی کۆکز ئەمە دەڵێت.\nدەشڵێت: هیچ کەسێک بەهۆی ئەم روداوەوە دەستگیرنەکراوە.\nدەرئەنجامی لێکۆڵینەوەی پۆلیس و پزیشکی دادوەری\nئەیوب حسێن، وتەبێژی بەرەنگاربونەوەی توندوتیژی لە گەرمیان، بۆ نەوژین ئەوەی خستەڕو کە ئەوان لە قەزیەکانی خۆکوشتنی ژنانن بەوردی لێکۆڵینەوە دەکەن چونکە گومان دەکەن لە قسەی کەس و کارو دەوروبەریان بەهۆکاری ئەوەی لە زۆربەی حاڵەتەکانی خۆکوشتنی ژنان گرفتیی دەرونی باسدەکرێت.\nبۆئەم دۆسیەیەش وتی: پێشوتر هیچ سکاڵایەکی تۆمار نەکردوە، لێکۆڵینەوەکانمان بەردەوامە شیکار بۆ شوێنی روداوەکە کراوە، ئەو کەرەستانەی روداوەکەی پێئەنجام دراوە کۆکراونەتەوە، تەرمەکەش رەوانەی پزیشکی دادوەری کراوە هەمو ئەمانە دەبنە بەڵگە بۆ چۆنیەتی روداوەکە.\n”ژنانی گوند لە گەرمیان لە باردۆخێکی مەترسیداری دەرونین“\nچالاکوانێکی مافەکانی ژنان ئاشکرای دەکات لە گوندەکان ژنان روبەڕوی مەترسی گرفتی دەرونی بونەتەوە بەشێوەیەک هەندێکیان"بەشێت" نازەند دەکرێن و خێزانەکانیشیان لەبەر ئەوەی بە عەیبەی دەزانن نایانەوێت چارەسەر وەربگرن.\nلەیلا ئەحمەد، ئەندامی تیمی وادی ئەڵمانی لە گەرمیان، کە کار لەسەر هۆشیارکردنەوەی ژنانی گوندەکان دەکەن، بۆ نەوژین وتی: ژنان و کچان بەهۆی کێشەوە توشی بارودۆخێکی دەرونی خراپ بون کەیسمان هەیە دەوروبەریان وایان زانیوە شێتبون ئەوان دورن لە دەرونناس و توێژەرو پزیشکەوە نازانن چی بکەن، خێزانەکانیشیان کە دەزانن لەبەر ئەوەی پێیان وایە عیبەیە کپی دەکەنەوە، زۆرجار لەو باردۆخە ئافرەتەکان پەنادەبەنە بەردەم خۆکوشتن، لەکاتێکدا ئەمە خراپترین رێگایە دەیگرنەبەر.\nئەو چالاکوانە ئاماژە بەوەشدەکات ژنانی گوندەکان ناتوانن زاڵبن بەسەر کێشەکانیان یان کە روبەڕوی توندوتیژەیەک دەبنەوە بەرگری لەخۆیان بکەن بە یاسا دەڵێن ”ئەگەر بڕۆینە یاسا ئیتر نابێت بێینەوە ناوخیزانەکانمان قبوڵمان ناکەنەوە“. \nلەیلا ئەحمەد، ئەندامی رێکخراوی وادی ئەڵمانی لە گوندێکی گەرمیان وێنە: نەوژین\nبۆ چارەسەرکردنی باردۆخی ژنان لەیلا ئەحمەد دەڵێت: رێکخراوەکان دەبێت چڕتر لەسەر گوندەکان و ناحیەکان کاربکەن لەروی هۆشیاری ماف و زاڵبون بەسەر کێسەکان ئەرکە لەسەر حکومەت لیژنەیەک بۆ راوێژی دەرونی سەردانی گوندەکان بکات ئەمە زەروریەتە چونکە دۆخەکەی مەتریسدارە.\nژمارەی سەردان 62,330 ژمارەی میوان 8


هه‌ڵۆی كوردستان: رۆژی شه‌ممه، رێكه‌وتی 15ی خه‌رمانانی 1393، به‌رامبه‌ر به 6ی سێپتامبری 2014، رادیۆ ده‌نگی كوردستان له وڵاتی سوئێد، وتووێژێكی له‌گه‌ڵ هه‌ڵۆ جانانی، چالاكی سیاسی‌و به‌رپرسی ماڵپه‌ڕی "هه‌ڵۆی كوردستان" پێك هێنا.\nئه‌م وتووێژه له پێوه‌ندی له‌گه‌ڵ رێكخراوی تیرۆریستی "داعش"، بارودۆخی هه‌رێمی باشووری كوردستان، رۆژهه‌ڵاتی كوردستان، پێوه‌ندیی رێژیمی ئێران له‌گه‌ڵ "داعش"، سه‌ردانی وه‌زیری كاروباری ده‌ره‌وه‌ی ئێران له هه‌رێمی كوردستان‌و به‌شداری پێشمه‌رگه‌كانی حیزبی دێموكرات‌و كۆمه‌ڵه له شه‌ڕ دژی داعش پێك هاتووه كه راسته‌وخۆ له رادیۆ بڵاوۆ بوو‌و چه‌ند بیسه‌رێكیش به پێوه‌ندی ته‌له‌فۆنی به‌شداریان له‌و وتووێژه كردووه‌و پرسیاره‌كانی خۆیان ئاراسته‌ی به‌رپرسی ماڵپه‌ڕی "هه‌ڵۆی كوردستان" كرد.\nله‌و وتووێژه‌دا "هه‌ڵۆ جانانی" ئاماژه‌ی به‌وه كرد كه به‌ڕێز مه‌سعود بارزانی له شاری مه‌هاباد‌و له حیزبی دێموكراتی كوردستانی ئێراندا له‌دایك بووه‌و ده‌بوایه هه‌ڵوێستی له به‌رامبه‌ر قسه‌كانی وه‌زیری ده‌ره‌وه‌ی ئێران ببوایه‌ت كه پێشمه‌رگه‌كانی رۆژهه‌ڵاتی كوردستانی به تیرۆریست له قه‌ڵه‌م دا.\nهه‌روه‌ها له به‌شێكی دیكه‌ی وتووێژه‌كه‌دا ئاماژه به‌وه كراوه كه ده‌بێ حیزبه‌كانی رۆژهه‌ڵاتی كوردستان بیرێك له‌وه بكه‌نه‌وه كه له‌م چوارچێوه بێنه ده‌ره‌وه.\nله رێگه‌ی ئه‌و فایله ده‌نگیه‌ی خواره‌وه سه‌رنجتان بۆ بیستی ده‌قی وتووێژه‌كه راده‌كێشین كه ماوه‌كه‌ی 34 خوله‌ك‌و 35 چركه‌یه.\nHallo Janani - radio dangi kurdistan la soed\n15.8 MB 34:35 min\nجاری خوێندراوه: 2426\nنووسراوه له لایه‌ن بازیار, October 05, 2014\nکاک هەڵۆی ماندو نەناس و تێکۆشەر؛\nپێشمەرگەی دلێری دوێنێ و چالاکی مەدەنی و\nهاورێ و یارمەتیدەری چالاکانی ئەمرۆی کوردەواری.


"نه‌وتى عێراق و سعودیه ده‌بنه جێگره‌ى نه‌وتى ئیران بۆ هیندستان"\nهەواڵ / ئابوری :: 02/07/2018 :: 234 جار بینراوە\nتاگ :: ئابوری بازرگانی ئێران عێراق نه‌وت و غاز\nئاژانسى (پلاتس)ى نێوده‌وڵه‌تى بۆ زانیارى ده‌رباره‌ى نه‌وت ئاشكراى ده‌كات، وڵاتانى هه‌نارده‌كارانى نه‌وتى ئۆپێك و به‌رهه‌مهێنه‌ره سه‌ربه‌خۆكان، دیدگاى نوێیان هه‌یه بۆ گۆڕانكارییه‌كانى بازاڕى نه‌وت و نه‌وتى سعودیه و عێراقیش به جێگره‌وه‌یه‌كى باش ده‌زانن له‌برى نه‌وتى ئێران بۆ بازاڕه‌كانى هیندستان.\nله راپۆرتێكدا ئاژانسى پلاتس كه ئه‌مڕۆ یه‌كشه‌ممه 1ى ته‌مموز بڵاوكراوه‌ته‌وه ده‌ڵێت "به‌رهه‌مهێنه‌رانى نه‌وت بۆ زیادكردنى به‌رهه‌مهێنان روبه‌ڕووى ئاسته‌نگ ده‌بنه‌وه".\nله‌وچوارچێوه‌یه‌دا ئه‌لیكسه‌نده‌ر نۆڤاك وه‌زیرى وزه‌ى روسیا جه‌ختیكرده‌وه "ئه‌گه‌ر هه‌موانیش رازیبن ناتوانین كه یه‌ك ملیۆن به‌رمیل به‌رهه‌مهێنان زیاد بكه‌ین، روسیا ته‌نیا ده‌توانێت ئه‌گه‌ر پێویست بوو رۆژانه 200 هه‌زار به‌رمیل زیاد بكات".\nده‌رباره‌ى دۆسێى ئیران راپۆرته‌كه‌ى پلاتس ده‌ڵێت "حكومه‌تى هیندستان داواى له پاڵاوگه‌كانى نه‌وتى وڵاته‌كه‌ى كردوه كه راپۆرتێك ئاماده‌بكه‌ن له‌سه‌ر جێگره‌وه‌ى نه‌وتى ئێران، ئه‌گه‌ر ویلایه‌ته یه‌كگرتوه‌كانى ئه‌مریكا سزاكانى سه‌پاند به‌سه‌ر تاراندا كه بڕیاره له مانگى تشرینى دووه‌مه‌وه به‌توندی جێبه‌جێ بكرێت".\nراپۆرته‌كه‌ى پلاتس له‌زارى به‌رپرسێك كه له‌پاڵاوگه‌كانى هیندستان كارده‌كات ئاماژه‌ى بۆ ئه‌وه‌كردوه كه باشترین جێگره‌وه بۆ نه‌وتى ئێران، نه‌وتی عه‌ربستانى سعودیه و عێراقه، ئه‌وه‌ش به‌هۆى نزیكى ئه‌و دوو وڵاته، به‌ڵام فاكته‌رى نرخ بۆ ئه‌نجامدانى گرێبه‌ستى كڕینى نه‌وت زۆر گرنگه، ناشبێت وه‌ك ركابه‌رێك رۆڵى نه‌وتى خاوى ئه‌مریكا له‌به‌رچاو بگیرێت.


شەش كورسیەكەی لیستی یەكێتی لە كەركوك بەجێگیری مایەوە – تۆڕی میدیایی خەڵک\n2018/08/10 - 3:14 PM\nسەرۆكی لیستی یەكێتی بۆ هەڵبژاردنی ئەنجومەنی نوێنەرانی عیراق لە كەركوك دوای بڵاوكردنەوەی ناوی كاندیدە براوەكانی هەڵبژاردنی 12ی ئایاری ئەمساڵ لە لایەن كۆمسیۆنەوە ڕایدەگەیەنێت، هەنگاوەكانمان لێرەوە دەستپێدەكات بۆ بەشداریكردن لە حكومەت و چۆنیەتی ئاسایی كردنەوەی دۆخی كەركوك.\nڕێبوار تەها، سەرۆكی لیستی یەكێتی بۆ هەڵبژاردنی ئەنجومەنی نوێنەرانی عیراق لە كەركوك لە هەژماری خۆی لە فەیسبووك لە ڕاگەیەنراوێكدا، كە وێنەیەكی دەست (خەڵك) كەوتووە ڕایگەیاندووە، پاش چاوەڕوانیەكی زۆر و دان بەخۆداگرتنێكی لەڕادەبەدەری كەركوكیان بۆ ڕاگەیاندنی ئەنجامی كۆتایی هەڵبژاردنە پەرلەمانییەكەی ۱۲ی ئایار، سەرەنجام كۆمسیۆن پڕۆسەی هەژماركردنەوەی دەستی ئەنجامی كۆتایی ڕاگەیاند و شەش كورسیەكەی لیستی یەكێتی نیشتمانی كوردستان ، لیستی كوردانی كەركوك بەجێگیری مایەوە.\nدەشڵێت: “پێشتر ئامادەییمان دەربڕی بۆ ملكەچ بوون بۆ هەر بڕیارێكی دادگای فیدڕاڵی لەبارەی ڕێكارەكانی بۆ یەكلایكردنەوەی ئەنجامی دەنگدان، چونكە دڵنیابووین لە متمانە و ئەمەكداری دۆست و لایەنگر و خەڵكی دڵسۆزی كەركوكمان و دڵنیابووین لەبەشداریكردن و سەركەوتنمان”.\nسڵاوی خۆڕاگری و دڵسۆزی لە كەسوكاری سەربەرزی شەهیدان ، لە خەڵكی شاری كەركوكی خۆشەویست …\nپاش چاوەڕوانیەكی زۆر و دان بەخۆداگرتنێكی لەڕادەبەدری كەركوكیانی ئازیز بۆ ڕاگەیاندنی ئەنجامی كۆتایی هەڵبژاردنە پەرلەمانییەكەی ۱۲ی ئایار سەرەنجام كۆمسیۆنی باڵای سەربەخۆیی هەڵبژاردنەكان پاش تەواوبوونی پرۆسەی هەژماركردنەوەی دەستی ئەنجامی كۆتایی ڕاگەیاند و شەش كورسیەكەی لیستی یەكێتی نیشتمانی كوردستان ، لیستی كوردانی كەركوك بەجێگیری مایەوە.\nلێرەوە وێڕای پیرۆزباییكردن لەسەرجەم چین و توێژەكانی شارەكەمان دووپاتی دەكەینەوە كە سەرەڕای دەیان تانە و بوختانی ناڕەوا دژی لیستەكەمان، ئامادەییمان دەربڕی بۆ ملكەچ بوون بۆ هەر بڕیاڕێكی دادگای فیدڕاڵی لەبارەی ڕێكارەكانی بۆ یەكلایكردنەوەی ئەنجامی دەنگدان ، چونكە دڵنیابووین لە متمانە و ئەمەكداری دۆست و لایەنگر و خەڵكی دڵسۆزی كەركوكەمان وە دڵنیابووین لەبەشداریكردن و سەركەوتنمان.\nبۆیە بەخەڵكی بەئەمەك و بوێری شاری كەركوك ڕادەگەیەنین كە هەنگاوەكانمان لێرەوە دەست پێدەكات بۆ بەشداریكردن لە حكومەت و چۆنیەتی ئاسایی كردنەوەی دۆخی كەركوك ، هەروەها جێبەجێكردنی یەك بەیەكی ئەو بەڵێنانەی لە كاتی هەڵبژاردندا پێمان دابوون.\nڕێبوار تەها مستەفا\nسەرۆكی لیستی ۱٦۲ی (ی.ن.ك)لە كەركوك\nوەزیرێكی پێشووی ئێران داوای دابەشكردنی عیراق دەكات


شێخ جەعفەر مستەفا: كێشەكانی یەكێتی لەسەر دزینی سامانی میللەت و پـۆستە\nشێخ جەعفەر مستەفا ئەندامی مەكتەبی سیاسی یەكێتی نیشتمانی كوردستان لە میانی وتووێژێكدا لەگەڵ بەشی كوردی دەنگی ئەمەریكا باس لە كێشەكانی ئێستای یەكێتی نیشتمانی كوردستان دەكات و دەڵێت لە دوای نەخۆشكەوتنی مام جەلالەوە ناوەندی بڕیار له ناو یەكێتیدا نەماوە و هەركەسە و بۆخۆی بووە و تەنانەت ئەگەر لەگەڵ كەس و لایەنێک دابنیشتینایە گوزارشتمان لە ڕای خۆمان دەكرد نەک یەكێتی.\nشێخ جەعفەر مستەفا ئاماژە بە كێشەی تری ناو یەكێتی دەكات و دەڵێت كەس نازانێت داهاتی یەكێتی چۆن دێت و چۆن دەڕوات و بۆ كێ خەرج دەكرێت و بێ‌ویژدانی لە دابەشكردنی داهاتی یەكێتیدا هەیە كە پارەی پـێشمەرگە و كەسوكاری شەهیدانە.\nئەو ئەندامەی مەكتەبی سیاسی یەكێتی نیشتمانی كوردستان ئەوەشی وت: ئێمە ئەنواع ڕاگەیاندمان هەیە لەناو یەكێتی كە بە پارەی شەهیدان و پێشمەرگەی یەكێتی بەڕێوەدەچن بەڵام هیچی گوزارشت لە ڕای یەكێتی ناكات و هەركەس وەک زۆڕنا چۆنی بوێت ئاوا فووی پێدا دەكات.\nوتیشی بە تەنها گەلی كوردستان و كوردستانی نوێـیە هی یەكێتی بەڵام ئەوانیش گەڕ و گول بوون بزانن موچەی پەیامێرێک لەو دوو دەزگایە لە چاو پەیامنێری دەزگاكانی تر كە بە پارەی یەكێتی بەڕێوەدەچن چەندە جیاوازیان هەیە.\nشەوی ١-٩-٢٠١٦ بەشێک لە ئەندامانی مەكتەبی سیاسی و سەركردایەتی یەكێتی نیشتمانی كوردستان لە ماڵی كۆسرەت ڕەسوڵ عەلی بە سەرۆكایەتی جێگری یەكەم و دووەمی یەكێتی نیشتمانی(كۆسرەت ڕەسوڵ عەلی و بەرهەم ساڵح) كۆبوونەوە و لە بەیاننامەیەكدا دروستكردنی ناوەندی بڕیاری یەكێتیان ڕاگەیاند و تێیدا ئاماژەیان بە چەندی كێشە و گرفتی ناو حیزبەكە و هۆكاری دروستكردنی ئەو ناوەندەیان خستبووە ڕوو، دواتریش بەشێكی تر لە ئەندامانی مەكتەبی سیاسی یەكێتی بەیاننامەیەكیان بە ناوی زۆرینەی مەكتەبی سیاسی ئەو حزبەوە بڵاوكردەوە.\nشێخ جەعفەر مستەفا كە خۆی یەكێک بوو لەوانەی ناوەندی بڕیاریان ڕاگەیاند دەڵێت زۆرینەو ئەوانە هەمووی درۆ دەلەسەیە بڕیار ناوەندی بڕیار دەریدەكەن با بێتە سەر ئەوەی بڕیار بدەین ئەو كاتە دەزانن كێ بڕیار لە ناو یەكێتیدا دەدات. ئەگەریش ڕێگری لێكرا قابیلە بێدەنگ بین وەرە ئەو كات پرسیارم لێبكە پێت دەڵێم هەڵوێستمان چی و چۆن دەبێت.\nدوای بەیاننامەكە لاهور شێخ جەنگی لە لێدوانێكیدا بۆ كەناڵی ڕووداو لە هەرێمی كوردستان وتی ئەوانەی ناوەندەكەیان ڕاگەیاندووە هیچ دەسەڵاتیان نیە و دوو جێگرەكەش بە چەپڵە بوونەتە جێگر.\nشێخ جەعفەر مستەفا وتی شەرعیەتی ئەسڵی ئەسڵەن لەناو مەكتەبی سیاسیدا ئەوانن، وە لە دوای دوو جێگرەكە سێ كەسی تر شەرعیەتی هەیە لە ناو مەكتەب سیاسیدا كە بە دەنگی كۆنگرە هەڵبژێردراون ئەوانیش یەكێكیان حاكم قادرە و یەكێكیشیان مەحمود سەنگاوی‌یە ئەوی تریشیان بەندەی موخڵیستانە، ئەم سێ كەسە بە دەنگ بووینەتە ئەندامی مەكتەبی سیاسی ئەگەرنا باقیەكەی تری لەسەر بنەمای ئەوە دوو بۆ هەولێر و دوو بۆ سلێمانی و ئەوە دوو بۆ خانەقین و ئەوە دوو بۆ كەركوک بەو شێوەیە بوون بە سەركردایەتی بەشێكیشیان ئیحتیاتن.\nهەروەها وتیشی كاک كۆسرەت بەپێی پەیڕەوی ناوخۆ لە غیابی مام جەلالدا هەموو دەسەڵاتەكانی جێگری سكرتێری گشتی هەیە بەڵام بەداخەوە هەندێک جار دەسەڵاتەكانی خۆی بەكار نەهێناوە ئەویش لەپێناو پاراستنی یەكێتی ناو یەكێتی، هەر ئەو كاک كۆسرەتە چەندین جار شەڕواڵی یەكێتی نیشتمانی كوردستانی هەڵكێشاوەتەوە.\nدووپاتیشی كردەوە جگە لەوە دوو برادەرەی جێگر ئەوانی تر نەک شەرعیەت فڕیشیان پێوە نەماوە نە بە مەكتەبی سیاسی و نە بە سەركردایەتی ، لە خۆشمەوە دەست پێدەكەم هەر كەسێكیش لاف لێدات كە سەركردایەتی یان مەكتەبی سیاسیە سەهووە.\nشێخ جەعفەر مستەفا وتی هەروەک چۆن لە كوردستان كێشە و ململانێی نێوان لایەنەكان لەسەر پارە و پـۆستە كێشەكانی ناو یەكێتیش لەسەر دزینی سامانی میللەت و پۆستە نەک لەسەر فكر و كوردایەتی، من ڕۆژێک نەمبینی ئەوانەی كێشەیان هەیە بڵێن كێشەمان لەسەر ئەوەیە چۆن پارە و داهات دابەش بكەین بەسەر خەڵكدا و ژیانیان خۆش بێت، چۆن بەرگری لە كورد و دەوڵەت و خاكی كورد بكەین و كوردستان بگرینە ئاڵتون و كاممان داهاتی زیاتر بەسەر خەڵكدا دابەش بكەین.\nوتیشی من پـێشمەرگەم و لە جەبهەم نامەوێت خۆم لەو ململانێ ناشەریفانەیەوە بگلێنم چونكە درزێک بكەوێتە بەرەكانی شەڕ داعش پەلاماری كوردستان دەدات و هەموو كوردستان ئاوارە دەبن. ئەوانەی ئەمڕۆ لەسەر پـۆست و پارە شەڕیانە هەموویان دەبێت بڕۆن لە بەردەم دەزگا و موخابەراتی دەوڵەتانی دەوروبەربكەون و بپاڕێنەوە وەرەقەیەكیان بۆ بكەن یان ڤیزەیەكیان بۆ بكەن، لەبەر ئەوە من خۆم خەریكی ئەوەم ڕێگە نەدەین كەلێنێكمان تێبكەوێت و داعش ئەمنیەتی ناوچە دابڕێنراوەكان و كوردستان تێكبدات.\nوتووێژ لەگەڵ شێخ جەعفەر مستەفا


”هێزە ئەمنییەکان پێشێلکارییان بەرامبەر ١٦ ڕۆژنامەنووس ئەنجامداوە” – کوردی – RojNews.News\n29/02/2020 - 9:53:16 pm\nپێنجشەممە, 29 مار 2018 – 17:22\nسەندیكای ڕۆژنامەنووسانی هەرێمی كوردستان ئاشکرایکرد، کە لەكاتی ڕووماڵكردنی خۆپیشاندانەكانی ئەمدواییەی مامۆستایان و فەرمانبەرانی هەرێمی كوردستان، هێزە ئەمنییەكان هێرشیان كردووەتە سەر ڕۆژنامەنووسان و ١٦ ڕۆژنامەنووس پێشێلکارییان بەرامبەر ئەنجامدراوە.\nئێوارەی ئەمڕۆ، سەندیكای ڕۆژنامەنووسانی هەرێمی كوردستان، لە بارەگای سەندیكاکە لە شاری هەولێر، كۆنگرەیەكی ڕۆژنامەنووسییان لەسەر پێشێلکارییەکانی بەرامبەر ڕۆژنامەنووسان لە خۆپیشاندانەکانی چوار ڕۆژی ڕابردووی مامۆستایان و فەرمانبەرانی هەرێمی کوردستان ئەنجامدا.\nئازاد حەمەدئەمین، ڕایگەیاند: وەك هەموو جارەكانی دیکە، ڕۆژنامەنووسان بوونە قوربانیی و پێشێلكارییان بەرامبەر كراوە، ئەمجارەش جگە لە بردنی كەلوپەلە ڕۆژنامەوانییەكان مۆبایلی خودی ڕۆژنامەنووسەكانیش براوە، كە ئەوانە پێچەوانەی یاسای ژمارە ٣٥ی ڕۆژنامەوانییە لە هەرێمی كوردستان.\nناوبراو، بەپێویسیشی زانی، کە وەزارەتی ناوخۆ و دەزگا ئەمنییەكان بە دواداچوون بۆ ڕووداوەكان بكەن و ئەو پێشێلكارییانەی بەرامبەر ڕۆژنامەنووسان كراوە بەپێی یاسا مامەڵەی لەگەڵدا بكرێت، هەروەها سەرجەم كەلوپەلی ڕۆژنامەوانیی و دەزگاكانی ڕاگەیاندن ڕادەست بكرێنەوە.\nنەقیبی سەندیكای ڕۆژنامەنووسان، ئەوەشی خستەڕوو: تیمێكی خۆبەخشیی پارێزەرانمان پێكهێناوە، بۆ تۆماركردنی سكاڵا دژی ئەوانەی هێرشیانكردووەتە سەر ڕۆژنامەنووسان.\nهەر لە کۆنگرە ڕۆژنامەنووسییەکەدا، محەمەد ئاكرەیی، ئەندامی ئەنجومەنی داكۆكردن لە مافی ڕۆژنامەنوسان لە هەرێمی كوردستان، ئاماری پێشێلكارییەكانی بەرامبەر ڕۆژنامەنووسانی لە خۆپیشاندانەکانی چەند ڕۆژی ڕابردوودا خستەڕوو و ڕایگەیاند: لە سەرەتای دەستپێكردنی خۆپیشاندانەكانی ئەم دواییەی هەرێمی كوردستان، ١٦ حاڵەتی پێشێلکاریی بەرامبەر ڕۆژنامەنووسان لەلایەن هێزە ئەمنییەكانەوە تۆمارکراوە.\nلەلایەکی دیکەشەوە، ئەمڕۆ، سەنتەری میترۆ بۆ داکۆکییکردن لە مافی ڕۆژنامەنووسان، ڕاگەیەندراوێکی سەبارەت بەو پێشێلکارییانە بڵاوکردەوە، کە لە سەرەتای خۆپیشاندانەکانەوە لە بەرامبەر خۆپیشاندەران و ڕۆژنامەنووسان ئەنجامدراون، بەپێی ڕاگەیەندراوەکە، له چوار ڕۆژی سەرەتای ناڕه‌زایه‌تیه‌کانی مووچه‌خۆرانی هه‌رێم، ( 78 ) پێشێلکاریی به‌رامبه‌ر به ( 48 ) ڕۆژنامه‌نووس و که‌ناڵی ڕاگه‌یاندن ئه‌نجامدراوه.\nهاوسۆزیی منداڵان بۆ توشبووانی شێرپەنجە.. بەوێنە


کاک عوسمانی رەحیمی، ژیا بۆ خزمەت بە مرۆڤایەتی و نیشتمان. ئازاد عەباسیان – Giareng\nزۆر لە مرۆڤەکانم دی و دوام دەگەڵیان ، لە هەموویان شت فێر بووم و خستمە هەمبانەی وانەکانی ژیانمەوە. هەر یەکە و لە شتێک دەدوا و بەشێوەیێک دەدوا. خۆشە دەگەڵ مرۆڤە گەورەکان دانیشتن و بە دڵ گوێراگرتن و شت فێر بوون. کە رووم کردە ریزەکانی پێشمەرگەوە، هەر لە دەستپێکەوە چاوم بە پیاوێکی سیما جوان و هەست ناسک و لەسەرەخۆ کەوت. نەمدەزانی کێیە تاکوو پێیان گوتم ئەوە عوسمانی رەحیمی کوڕی خوالێخۆشبو خەلیفە حەمەساڵەیە، موچڕک بە لەشم دا هات و گوتم: ئای ئەوە کاک عوسمانە، هەر لە منداڵیەوە ناوی ئەو پارتیزانەم بیستبوو و خۆشەویستی لە نێو دڵم دا ساڵانێک بوو دەگەڵ تەمەنم پێکەوە دەژیان. کە بینیم ،ماچی کردم و بەو پەری رێزەوە بەخێر هاتنی پێ گوتم،ئەو بنەماڵەکەمی بە باشی دەناسی چونکە ئەویش لە دایک بووی شاری بانە بوو. شایەد گەر ئەو بەخێر هاتنە شۆڕشگێرانەیەی کاک عوسمان لە دەستپێکی تەمەنی پێشمەرگایەتیم دا نەبووایە، من تەنها مانگێک یان دوو مانگ پێشمەرگایەتیم بکردایە.\nبزەی سەر لێوی، تیشکی چاوی، سیگارەکەی دەستی،هەنگاو هەڵهێنانەوەکەی،جل و بەرگەکەی، ئاوڕ دانەوەکەی و …. هەمووی هەستێکی شۆڕشگێری تێدا بەدی دەکرا. ئەویش شۆڕشگێرێکی راستەقینە و دڵ پاک و بە ئیمان.\nوردە وردە ژیانی نێو شۆڕشم دەست پێکرد، سەرەتا فێری چۆن دانیشت بووم،پاشان گاگۆڵکەم کرد و پاشان پێم گرت و فێری رۆشتن بوو. بۆ دانیشتن گەڕامەوە بۆ ساڵەکانی رابردووی کاک عوسمان و ویستم بزانم کام جۆرە دانیشتن شایەنی ئەو ژیانەیە و بۆ پێ گرتنیش چرکە بە چرکە چاوم لێ غافڵ نەدەکرد بەڵکو بزانم هەنگاوەنی کامیان دەگەڵ ئەویتریان فەرقی هەیە.\nهیچ کات خۆم لەو ئاستەدا نەدی کە بتوانم رەفتار و کردارم وەک هی کاکە بێ، بەڵام ئەو پێی دەگوتم کە شۆڕش و ئەخلاق پێکەوە گرێدراون.\nقەت نەمدی ئەو مرۆڤە خۆی بەسەر هەڤاڵانیدا بەرزتر نیشان بدا، چۆن بوو وا دەژیا، چۆن فێر ببو وا دەژیا ، پەروەردەی دەستی باوکێک بوو کە تا دوا ساتەکانی ژیان لە خزمەت گەل و شۆڕش دا بوو، هەر لە دەستپێکی کۆمارەوە تا گردی سڵێمان بەگی بانە/.ئای رەحمەت لە گۆڕت بێ مامە خەلیفە حەمە ساڵە.\nپەروەردەی دەستی دایکێک بوو کە خاوەن رۆحێکی پەپولەیین بوو، دایکێک کە جەرگی سووتاو بوو بۆ شەهید بوونی کاکە عومەری کوڕی.\nکاک عومەر برای کاک عوسمان بوو، چۆنی باس بکەم؟ قەتم نەدیتووە، بەڵام زۆرم لێ بیستووە. گەورەتری رەستە کە بۆ شەهید عومەرم بیستوە لە زمانی کاک عوسمانەوە: / کاک عومەرم مامۆستای من بوو/. ئەمە بۆ من زۆر بوو بۆ ناسینی شەهید عومەری رەحیمی.\nپەنجەکانم دەلەرزێن، بەخوای دەلەزێن گەلی دۆست و برادەرانم، دەلەرزێن کاتێک کە ناوی کاک عوسمان دەنوسم و باسی دەکەم، بزە جوانەکەی سەر لێوی و نێوچاوانە پڕ لە ماندوویەکەی و ئازارەکەی دەستیم دێتە بەرچاو. ئەمانەم هەمووی لە نزیکەوە بینیوە، خۆزگەم بە خۆم .\nبە تەواوی لە مانای مرۆڤایەتی گەیشتبوو، رێزی دەگرت لە مرۆڤەکان، لە منداڵ و ژن و پیاو و پیر و لاو، هەر یەکەو وەک خۆی. مرۆڤایەتی خۆش دەویست و شەیدای خاکی نیشتمان بوو. هیچم لێ نەبیست کە باسی ماڵی دنیا بکا، هیچ کاتیش دڵی بە ماڵی دنیا خۆش نەکرد، سادە دەژیا و سادە ژیانیشی فێر دەکرد. خۆزگە بۆ جارێکی توڕەبوون و شێواویێکم پێوە بدیایە تاکوو تەجروبەی چۆن توڕەبوونیشم بکردایە، بەڵام هیچ کات لێم نەدی چونکە ئەو بەتەواوی مانا مرۆڤێکی مەتیین بوو.\nکاک عوسمانی رەحیمی، بۆ گەل بۆ خاک و بۆ منداڵەکان و هاوسەرەکەی ،ژیانی فیدا کردبوو، خزمەت بە گەل و نیشتمانی لەسەروو هەموو خزمەتەکانیەوە دانابوو. سامانی فێر کردبوو کە سامانی دنیایی مانایێکی نیە و سامانی مرۆڤایەتیە کە دەبێ بیپارێزی. سورکێوی فێر کردبوو کە شاخەکانی کوردستان هەمیشە پاڵ پشتی گەلەکەمان بووە و دەبێ ئیرادەمان وەک شاخی سورکێوی قارەمان بێ. سنور، کچە بچکۆلانە خوێنشیرینەکەی، وای فێر کردبوو کە کوردستان یەک وڵاتە و سنورەکانی سازکراون و سنوریان نیە. زۆر جار لە خاتو پەخشانی هاوسەری بیستووە کە دەڵێ: عوسمانی رەحیمی مامۆستای من بووە.\nباس لە کام خسڵەتت بکەم .هەژار دۆستیەکەت؟ کورد پەروەریەکەت؟ رەوشتی جوات؟ کردەوەی پاکت؟هەڵسو کەوتی مەتیینت؟ میوان داریەکەت؟ ……\nلە کام خاڵی ئەخلاقی شۆڕشگێریت بدوێم؟\nلە داوێن پاکیەکەت،دەست پاکی و سەداقەتەکەت،خۆشڕوویەکەت،ئەمانەت پارێزیەکەت، لە کامیان؟\nباسی هەر کامیان بکەم ئەوی دیکەم لێ دێتە هەرا و دەقیژێنێ بەسەرمدا وەک هەورێکی تینووی هەورە تریشقە و دەڵێ بۆ باسی من ناکەی منی لە هەموویان سەرتر بوو، هەر یەکە و وا دەڵێن، کەواتە هەموویانت وەک یەک بوون. ژیانت پڕ لە رەنج و زەحمەت بوو بە بێ ئەوەی چاوەڕوانیێکت هەبێ لە کەس و حیزب و ژیان. سادە ژیای بەڵام بەرز و بەشانازیەوە ژیای. خۆزگەم بە خاک. بەڵام ئەی خاک قەدری ئەو مەزنانە بزانە،بیان پارێزە و مەهێلە ئازاری گۆڕ غەریبی بکێشن. ئەی خاک ئەگەر بێم و سینگت هەڵدڕم، بە هەزاران گەوهەر لە نێو سنگت دادەبینم کە راتگرتوون. رایانگرە تاکوو رۆژی بەڵێنیمان، تاکوو وڵاتمان بە گشتی ئازاد دەبێ و هەر کەسە و دەچینە شوێنی لە دایک بوونمان.\nکاک عوسمان، یادت هەمیشە بەرز و بەڕێزە لەلامان، ناوت هەمیشە پیرۆزە لە دڵمان و هیچ کات لە یادت ناکەین. سڵاو لە رۆحی پاک و بێگەردت، سڵاو لە مێژووی پڕ لەسەروەری و پاکی ژیانی نەحەساوەت.\nیادت دەکەم ماۆستای ئازیزم، بیرت دەکەم بە بە دڵ و گیان،هەست بە بوونت دەکەم و هیچ کات کۆچی تۆم بۆ هەزم نابێ. بە قەد پەلک و گەڵای داران غەریبیت دەکەم کاکە عوسمان گیان.\nئەوە 6ساڵ بەسەر کۆچی ناوەدەت تێپەڕی،بەڵام بۆ چرکە ساتێک نەماتوانیوە پەند و ئامۆژگاریەکانت لە بیر بکەم. هەموو ساتێک یادت لە دڵما بەرز و پیرۆزە هەڤاڵ. بمبورە و شەرمەزاری خاکی سەر گۆڕتم کە لە توانام دا نیە وەسفی گەورەییت بکەم.\nئەم چەند ساڵە کە لامان رۆشتوویت و جێت هێشتین، نەمدەزانی چۆن چارەی ئەو بێتاقەتیە بکە، هەمیشە بۆنی تۆم ناوە بە کاک کەماڵەوە، کاک کەماڵی کەریمی، هاوڕێ بەوەفا و دڵسۆزەکەت کە ئێستاکەش غەمی لە دەست دانی تۆی ئازیزی کز نەبووە. تەمەن درێژی بۆ کاک کەماڵ بە ئاوات دەخوازم .\nکەم ژیایت،بەڵام بەرز ژیایت. شەهیدەکان،هاوڕێ و هاوسەنگەرەکانت،قوتابیەکانت ئەم شاهیدیەت بۆ دەدەن. سڵاو لە یادت پاکت شەهید.\nکاک عوسمان لە 11/9/2007 ( 20ی خەرمانای 1386ی ،هەتاوی) دڵەگەورەکەی لە لێدان وێستا و چووە ریزی شهیدانی گەلەوە و گڵکۆکەی لە گۆڕستانی شەهیدانی حیزبی دێموکڕاتە لە کۆیە.


حوکمی سێدارەی دوو زیندانی سیاسی کورد لە زیندانی ورمێ جێ بە جێ کرا – زاگرۆس پۆست\nماڵەوە / ئێران / حوکمی سێدارەی دوو زیندانی سیاسی کورد لە زیندانی ورمێ جێ بە جێ کرا\nسێ شه‌ممه 14 ته‌مموز 2020\tئێران, سیاسی, کوردستان 90 جار خوێنراوه‌ته‌وه\nحوکمی سێدارەی دوو زیندانی سیاسی کورد، لە زیندانی ورمێ جێ بە جێ کرا\nبەرە بەیانی رۆژی شێ شەممە ٢٤ پوشپەر حوکمی سێدارەی دوو بەندکراوی کوردی خەڵکی مەھاباد بە ناوەکانی «سابیر شێخ عەبدوللا» و «دیاکۆ رەسووڵزادە» کە لە ساڵی ١٣٩٤ بە تاوانی ئەندامیەت حیزبی کۆمەڵە و ھەر وەھا ئەنجام دانی تەقینەوەی ساڵی ١٣٨٩ شاری مەھاباد، حوکمی سێدارەیان بەسەردا سەپابوو، لە بەندیخانەی ورمێ و لە پێش چاوی بنەماڵەی ١٣کەس لە کوژراوانی تەقینەوەی ١٠ ساڵ پێشی «ساڵی ١٣٨٩» شاری مەھاباد، لە بەندیخانەی ورمێ جێ بە جێ کرا.\nشایانی باسە دیاکۆ رەسووڵزادە و حوسێن عوسمانی ١٢ رەشەمە ٢٧١٣ کوردی و سابیر شێخ عەبدوللا ٢٣ رەشەمە لە لایان ھێزە ئەمنییەکانی ئیرانەوە دەسبەسەر کران و رۆژی ١٢ خاکەلێوە لە لایەن لقی یەکی دادگای شۆرشی مەھابادەوە بە تاوانی ئەندامیەتی کۆمەڵە و ئەنجام دانی تەقینەوە، حوکمی سێدارەیان بەسەردا سەپا.\nجێگای ئاماژەیە حوکمی سێدارەی حوسەین عوسمانی لە ساڵی ١٣٩٥ ھەتاوی لە لایان دیوانی باڵای وڵاتەوە ، بە ٣٠ ساڵ بەندکران گۆڕدڕا.


جنێنانی رۆچ بلۆچ راجا مراد بات – رسانک نیوز\nHomeخبربلۆچیجنێنانی رۆچ بلۆچ راجا مراد بات\nجنێنانی رۆچ بلۆچ راجا مراد بات\n9. مارس 2020 بلۆچی, خبر 0\nمارچئے هشتمی رۆچ، گۆن جنێنان تپاکیئے رۆچ نامێنگ بوتگ و پرککاریئے هلاپا جنێنانی سیاسی و راجمانی جهدئے راجدپترئے رۆچ اِنت. جنێنانی جهانی رۆچ پمێشکا گیشّێنگ بوتگ که گۆن دنیائے سجّهێن جنێنان په همکئیلێن هکّ، رۆزگارئے گهترێن جاورهال و شرپدار و سلامتێن زندا تپاکیے ببیت.\nهمک سالا دنیائے بازێن ملکێا ملیون ملیون جنێن و مردێن اے رۆچئے مزنداشتا کننت و آییا وشّاتکَ گوَشنت.\nنون وهد رستگ تانکه بلۆچ جنێن که مردسری راجمان و آیدیولوجیکێن هکومتێا آیانی بازێن هکّ پادمال بوتگ و چه بازێن راهێا گستاه بوتگ‌اَنت، وتی جندئے ابرمێن واکا اۆست بکننت و راجمانا په سرپد بئیگ و دێمرئویا کمک بکننت و په وتی هکّانی مۆکگا وتی جهدان دێما ببرنت.\nاے راها بےشک برابری پسندێن مردێن بلۆچ، جنێنانی هکّئے پادمال بئیگئے دێما اۆشتنت و جنێنان مان آیانی جهد و زهرشانیان همراهیَ کننت تانکه بلۆچستانئے سرڈگار دوارگ بپُلّیت و هما رۆچ پدا بیاینت که بلۆچ جنێن سیاسی و راجمانی بازێن پڑان سرمستر اَتنت.\nرسانک جنێنانی جهانی رۆچا سجّهێن جنێنان هاس بلۆچستانئے جنێنان مراد باتَ گوَشیت.\nاستان بلوچستان و سیستان بر روی کاغذ قرنطينه و عملا پذیرای مسافر\nکشته شدن یک پرسنل پلیس اطلاعات در شهرستان عنبرآباد رودبارزمین\nاحتمال تبدیل شدن سقف مدارس به آوار در بلوچستان بسیار جدی است\n3. نوامبر 2020 گزارش 0\nرسانک/ عبدالناصر درخشان، عضو مجلس ایران با بیان اینکه مدارس گلی در شأن مردم بلوچستان و سیستان نیست، گفت: برخی از مدارس در استان بلوچستان و سیستان در معرض ریزش …..ادامه خبر\nساجد حسین بلوچ روزنامه نگار و فعال حقوق بشر از بلوچستان شرقی دوشنبه دوم مارس ۲۰۲۰ از استکهلم سوئد به مقصد شهر اوپسالا به منظور تحویل گرفتن کلیدهای خانه‌ی جدید …..ادامه خبر\nغرق شدن یک کودک در رودخانه سرباز\n2. جولای 2020 حوادث 0\nبه گزارش رسانک روز گذشته ۱۱ تیر ماه ۹۹ یک کودک خردسال به نام “سعدیا دهقانی” هفت ساله اهل روستای شکرجنگل شهرستان راسک در رودخانه سرباز غرق شد. گفتنی است …..ادامه خبر


لێدوانی بەکارھێنەر:Oyakmohsen - ویکیپیدیا، ئینسایکڵۆپیدیای ئازاد\nبەخێرھاتی بۆ ویکیپیدیا Oyakmohsen!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەرۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لە سەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٢٦٬٢٣٨ وتار و ١٣٤ بەشداربووی چالاکی ھەیە.\nبرووسک (لێدوان) ٠٠:١٥، ٢٤ی کانوونی دووەمی ٢٠١٤ (UTC)\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:Oyakmohsen&oldid=393290»\nئەم پەڕەیە دواجار لە ٠٠:١٥ی ٢٤ی کانوونی دووەمی ٢٠١٤ نوێ کراوەتەوە.


میغان مه‌كین: كشانه‌وه‌ى هێزه‌كانى ئه‌مریكا له سوریا شه‌رمه‌زارییه و شووره‌یيه بۆ ئه‌وانه‌شى كه پشتگیرى لێده‌كه‌ن\n9/10/2019 - 13:14\nنووسه‌رى ئه‌مریكى و كچى سیناتۆر جۆن مه‌كین\nمیغان مه‌كین نووسه‌رى ئه‌مریكى و كچى سیناتۆر جۆن مه‌كینه له ساڵى 2008 پاڵێوراوى سه‌رۆكایه‌تى ئه‌مریكا بوو، له به‌نامه‌ى (The View) به توندى ره‌خنه‌ى له بڕیاره‌كه‌ى دۆناڵد تره‌مپ گرت له‌سه‌ر كشانه‌وه‌ى هێزه‌كانى ئه‌مریكا له باكوورى سوریا و سنوورى نێوان سوریا و توركیا.\nمیغان مه‌كین چه‌ند كاتژمێرێك دواى بڕیاره‌كه‌ى تره‌مپ ده‌رباره‌ى كشانه‌وه‌ى هێزه‌كانى ئه‌مریكا له باكوورى سوریا و سنوورى نێوان سوریا و توركیا له به‌رنامه‌ى (The View) زۆر به توندى ره‌خنه‌ى له بڕیاره‌كه‌ى تره‌مپ گرت و وه‌ك تیشكێك بۆ باسكردنى ئه‌و بابه‌ته گوتى "بڕیارێكى به‌ڕه‌ڵاییه".\nده‌قى وته‌كه‌ی میغان ده‌رباره‌ى هه‌واڵى كشانه‌وه‌ى هێزه‌كانى ئه‌مریكا به‌م شێوه‌یه بوو:\nمن ئه‌م به‌یانییه زۆر تێكچووم و زۆریش نیگه‌ران بووم ده‌رباره‌ى ئه‌و هه‌واڵه، كه‌وا ئێمه واز له هاوپه‌یمانه كورده‌كانمان ده‌هێنین له رۆژهه‌ڵاتى ناوه‌ڕاست، ئه‌وان هاوپه‌یمانى ئێمه‌ن و سه‌ربازى ئه‌مریكى هێشتا شان به‌شان له‌گه‌ڵیانه و به‌رده‌وامن له شه‌ڕكردن.\nمیغان هه‌روه‌ها گوتیشى هه‌موو ئه‌وه‌ى ئێمه بۆ ئه‌وانمان كرد بریتی بوو له چه‌كداركردنیان و ئه‌وان شه‌ڕیان كرد بۆ ئه‌مریكا و له‌ئێستادا ئێمه ته‌نها پێیان ده‌ڵێین ده‌ڕۆین و وازیان لێ دێنین و پشتیان به‌رده‌ده‌ین.\nمیغان له به‌رده‌وامى قسه‌كانیشیدا گوتى بۆ هه‌موو تاكێكى كۆشكى سپى و هه‌موو ئه‌ندامێكى پارتى كۆمارى نیگه‌ران بوون له بڕیاره‌كه‌ى ئۆباما كه له عێراق كشایه‌وه: ئێوه په‌ككه‌وته و ترسنۆكن و نیشتیمان په‌روه‌ر نین، من ناتوانم باوڕبكه‌م كه ئه‌مه شوێنى ئێمه بێت له دبلۆماسیه‌ت، ئه‌مه چ نامه‌یه‌كه ده‌نێرن بۆ هاوپه‌یمانانمان ئه‌وانه‌ی كه شه‌ڕیان كردووه شان به شانى ئێمه و سوپاى ئه‌مریكا و دواتر مردوون؟.\nمیغان له كۆتایی قسه‌كانی كه ئاڕاسته‌ی تره‌مپی كرد رایگه‌یاند: ئه‌گه‌ر تۆ پشتگیرى هاوپه‌یمانان ده‌كه‌یت، ئه‌گه‌ر تۆ پشتگیرى ئه‌و كه‌سانه ده‌كه‌یت كه باوه‌ڕیان به ئازادى و دیموكراتى هه‌یه و شه‌ڕ بۆ لایه‌نى راست ده‌كه‌ن و تۆ له هه‌مان كاتدا هێشتا پشتگیرى له كشانه‌وه ده‌كه‌یت، دواجار تۆ نه كه‌سێكى پارێزگارى و نه تاكه كه‌سێكى ئه‌مریكیشیت.\nچاوپێكه‌وتنه‌كه‌ى میغان مه‌كین له به‌رنامه‌ى ( The View) بوو كه به‌رنامه‌یه‌كى ئافره‌تانه‌ی رۆژانه‌یه باس له هه‌واڵ و رووداوه گرنگه‌كانى رۆژانه ده‌كات، ئه‌و به‌رنامه‌یه رۆژى دووشه‌ممه‌ى رابردوو 7ى تشرینى یه‌كه‌مى 2019، په‌خشكرا و یه‌كێك له میوانه‌كان میغان مه‌كین بوو و نیگه‌رانى خۆى ده‌ربڕى له كشانه‌وه‌ى هیزه‌كانى ئه‌مریكا له سوریا و بڕیاره‌كه‌ى تره‌مپی شه‌رمه‌زار كرد و وتی شووره‌ییه بۆ ئه‌وانه‌شى پشتگیرى لێ ده‌كه‌ن.


نەخۆشى شەکرە و ڕێنمایى و پارێزى\nهەواڵی / 8/1/2019 579 جار بینراوە\nنەخۆشى شەکرە (Diabetes Mellitus)\nڕێنمایى و پارێزى:\nشەکرە: واتا بەرزبوونەوەى بەردەوامى ڕێژەى شەکرى خوێن لە دەرەنجامى تێکچوونى کۆمەڵێ زیندەچالاکى لەش، بەپێى ئامارى ٢٠١٥ لە جیهاندا نزیکەى ٤١٥ ملیۆن کەس کە دەکاتە (%١٠) دانیشتوان گیرۆدەى ئەم نەخۆشیەن، وە پێشبینى دەکرێت ئەو ژمارەیە بگاتە ٦٤٢ ملیۆن کەس لە ساڵى ٢٠٤٠.\nبەگشتى شەکرە دوو جۆرە:\nجۆرى یەکەم : بەهۆى وەستانى خانەکانى پەنکریاس لە دەردانى هۆڕمۆنى (ئەنسۆلین)ەوە دەبێت، کە زیاتر لە تەمەنى منداڵى و هەرزەکاریدا دەردەکەوێت بە نزیکەى (٥-١٠%) نەخۆشى شەکرە لەم جۆرەن، کەسە پێویستە بە درێژیى تەمەن دەرزى ئەنسۆلین بەکاربهینێت.\nجۆرى دووەم: بە هۆى بەرگى لەش بۆ ئەنسۆلین یاخود سست بوونى خانەکانى پەنکریاس دەبێت و زیاتر لە دواى تەمەنێکەوە و لە کەسانى قەڵەودا دەردەکەوێت کە ڕەگێکى بۆماوەییان هەیە ( زیاتر لە (٩٠%) نەخۆشى شەکرە پێکدێنێت).\nلە جۆرەکانى ترى شەکرە...\n* شەکرەى ماوەى دووگیانى\n*هەندێ لە نەخۆشى کوێرە ڕژێنەکان و غودەى دەرەقى (سام)\n* بەکارهێنانى دەرمان وەکو کۆرتیزۆن، دەرمانى دڵ و میز پێکەر و BB و دەرمانى دژە پەرکەم وەکو (Olanzapine,Clozapin).\n*هەندێ نەخۆشى کرۆمۆسۆمى بە نموونەى مەنگۆلى.\nلە نیشانەکانى نەخۆشى شەکرە:\n- تینوێتى و دەم وشک بوونەوەى ناسروشتى\n- زۆر برسى بوون و زۆر خورادن\n- زۆر میزکردن\n- شەکەتى و ماندووبوونى بەردەوام\n- دابەزینى لەش بە بێ هۆکارى دیار\n- بەرچاو تەڵخ بوون\n- ئاو زۆر خورادنەوە\n- درەنگ چاک بوونەوەى برین\n- سڕبوون و مێرووکردنى دەست و پەلەکان\n- کەمبوونەوەى حەزى سێکسى\n- دووبارەبوونەوەى ئیلتیهابى میز و میزەڵدان\nپێویستە کێ پشکنینى پێشوەختەى شەکرە بکات؟\n- کەسانى قەڵەو و زیادە کێش BMI>25\n- ژیانى ئیسراحەت و نەجوڵان\n- بوونى کەسى تووشبوو بە نەخۆشى شەکرە لە خێزاندا\nپێشتر ئافرەتەکە شەکرەى ماوەى سک پڕى هەبووبێت\n- فشارى خوێنى بەرز بێت زیاتر لە ١٤/٨ (١٤٠/٩٠)\n- چەورى سوودبەخشى کەم بێ(٢٥>)یان چەورى سیانى لە سەرووى(٢٥٠<)بێت\n- فرەکیسى هێلکەدانى هەبێت\n- نەخۆشى دڵ و بۆریەکانى مێشک هەبێت\n- هەموو کەسێک لەسەروو تەمەنى ٤٥ ساڵانەوە یان زیاتر\n- لەدایکبوونى منداڵ کێشى زیاتر لە ٤,١ کگم\n- کەسانى دەرمانى کۆرتیزۆن یان دژە پەرکەم بەکاردەهێنن\n- کەسانێ کە پشکنینى پێشتریان لە ڕادەى ئاساىى زیاتر بووە.\n- بوونى نیشانەکانى بەرزى شەکرەى خوێن و ڕێژەى شەکرەى خوێن دواى ٢ کاتژمێر لە نانخواردن زیاتر لە ٢٠٠ ملگم\_دسلتر بێت\n- شەکرەى خوێن زیاتر ١٢٦ملگم\_دسلتر دواى ٨ کاتژمێر لە هیچ نەخواردن\n- شەکرەى سێ مانگ زیاتر لە ٦,٥% بێت .\n- بەرزبوونەوەى شەکرەى خوێن بۆ زیاتر لە ٢٠٠ مگم\_دسلتر دواى ٢ کاتژمێر لە خواردنەوەى ٧٥ مگم شەکراو (گلوکۆز).\n١-کاربۆهایدرات(شیرینى): نەخۆشى شەکرە دەبێت دووربکەوێتەوە لە خواردنى وەک (نانى سپى و نانى فڕن و برنج و پەتاتەى سوروکراو...)کە دەبنە هۆى بەرزبوونەوەى شەکرەى خوێن بەشێوەیەکى خێرا، هەروەها دووربکەوێتەوە لە خواردنى وەک (مرەبا و هەنگوین و بسکیت و خواردنەوە گازیەکان وەکو بیبسى و سێڤن، هەموو جۆرەکانى شەربەت)، باشترە ئەو جۆرە کاربۆهایدراتانە بخوات کە ئاڵۆزن و کەمتر دەمژرێن وەک (نانى جۆ و نانى بۆر و پەتاتە بە کوڵاوى...)\n٢-ڕیشاڵەکان: وەکو (سەوزە و جەرجیر و توور و پاقلە و نۆک و فاصۆلیا و میوە و لۆبیا و خەیار و تەماتە...) خێرایى مژینى شەکر کەمدەکەنەوە و بەسوودن\n٣-پڕۆتین: وەکو گۆشت و هێلکە و شیرەمەنیەکان یان ڕووەکى وەک پاقلەمەنیەکان، باشترە وەک پێویست بخورێن و زیادەڕەویان تێدانەکرێت.\n٤-چەورى: وەکو قەیماغ و سەرتوێژ و پەنیر و گۆشتى چەور...، کە پێویستە نەخۆشى شەکرە خۆى بە دوور بگرێت لە خواردنى چەورى گیانەوەرى.\nبەیانیان: ئەم خواردنانە بەکاربهنرێت وەکو (چاى بێ شەکر و زەڵاتە و گوێز و ماست و شیرى بێ چەورى و صەموون و نانى جۆ و هێلکەى کوڵاو...هتد)\nنیوەڕوان : خواردنى وەک ( برنج و پەتاتە و ساوەر و مەعکەرۆنى...)هەفتانە دوو جار زیاتر نەخورێن، شلە وەکو (نیسک و نۆک و فاصۆلیا و پاقلە..)، ماسى و مریشک بخورێت، گۆشتى حەیوان هەفتانە دوو جار زیاتر نەخورێت\nئێواران: خواردنەوەکانى وەکو ( زەڵاتە و شۆربا و لەتى نانى جۆ و سوپ باشترە ئامادەکراو نەبێت).\n- بەکارهێنانى دەرمان و دەرزى ئەنسۆلین لە کاتى خۆیدا و بەگوێرەى ڕێنمایى پزیشک\n- کێشى نموونەیی یان دابەزاندنى لە کەسانى قەڵەو و زیادە کێشدا و وازهێنان لە جگەرکێشان\n- گرنگى دان بە وەرزش کردن، لانى کەم هەفتانە ١٥٠ خولەک وەرزشێکى مامناوەند بکات\n- پشکنینى ڕۆژانەى پێیەکان بۆ زانینى برین و هەوکردن و شۆردنیان بە صابوون و ئاوى شلەتێن و پاشان وشکردنەوەیان\n- بەکارنەهێنانى گۆرەى تەسک و لاستیکى کە ئازارى پێ بدات\n-نەگەڕان و نەسوڕانەوە بەپێى پەتى\n- کردنى نینۆکەکان بەشێوەیەکى ڕاستەکەى و زۆر کورت نەکردنەوەیان\n- قاچ نەکردنە بەر زۆپا و هیتەر و ئامێرە گرەم کەرەوەکانى تر لەوەرزى سەرمادا\n- وشکردنەوەى نیوان پەنجەکانى قاچ بە خاولى یان پەڕۆى نەرم لە دواى شۆردنیان\n-ساڵانە پشکنین بۆ چاو و گورچیلەکانى بکات لەلاى پزیشکى پسپۆڕ.\nپێوەرەکانى ڕێژەى شەکرى خواردن و میوەکان Glycemic Index\nبریتیە لە ڕێژەى بەرزبوونەوەى شەکرەى خوێن لە دواى خواردنى بڕێکى دیاریکراو لە هەریەک لەو خواردن و میوانە بە بەراورد بە خواردنى هەمان بڕ لە شەکرى سپى (کلوگۆز)، ڕێژەکە لە نێوان (٠-١٠٠) کە (١٠٠) شەکرى پوختەیە.\n* بە جۆرێک (٠-٤٠) ڕێژەیەکى نزمە و ڕێگە پێدراوە بۆ تووشبووانى نەخۆشى شەکرە\n* (٤٠-٧٠) مامناوەند و پێویستە بە وریایى یەوە بەکاربهێنرێت\n*لەسەروو (٧٠) باشترە تووشبووانى نەخۆشى شەکرە بەدووربێت لێیان\n*پزیشکى پسپۆرى نەخۆشیەکانى هەناوى و دڵ و شەکرە


(سبەی) هۆنراوەیەکی بڵاونەکراوەی نەوشیروان مستەفا، بڵاو دەکاتەوە\nئەم هۆنراوەیە، بەشێکە لە کەشکۆڵێکی دەستنوسی نەوشیروان مستەفا ئەمین، کە پێشکەشی ئەحمەدی حەمکوڵ، کراوە ئەوکاتەی کاک نەوشیروان سەرنوسەری گۆڤاری "رزگاری" بوە، پێشکەشی کردوە.\nلەوبارەیەوە مامۆستا سدیق ساڵح، توێژەری بواری رۆژنامەوانی و دەستنوس لە بنکەی ژین، نوسیویەتی؛ هەر لاپەڕەیەکی (33) دێڕی تێدایە. لاپەڕەی یەکەم مۆرێکی کاڵی "قوتابخانەی کەشتیی نوح"ی رەحمەتی نەجمەدین مەلای پێوەیە. رەنگە هەر لەو زەمانەوە کە ره‌وانشاد نەوشیروان مستەفا لای ئەو زاتە خوێندویەتی، بە کاریگەريی هەوڵەکانی ئەو لە بواری نوسینەوەی کەشکۆڵ و زیندوکردنەوەی دیوانی شاعیراندا، دەستی بە نوسینەوەی ئەم کەشکۆڵە کردبێت.


ڕاكان جبووری: په‌ڵكانه یه‌ك هاووڵاتیشی تێدا نییه خه‌ڵكی كه‌ركووك بێت\nگوندی په‌ڵكانه یه‌ك هاووڵاتیشی تێدا نییه خه‌ڵكی كه‌ركووك بێت، هه‌موو خانووه‌كانی گونده‌كه خاوه‌ندارێتییان بۆ خه‌ڵكانی عه‌شیره‌تی شه‌مه‌ر ده‌گه‌ڕێته‌وه و به‌ڵگه‌ی له‌دایكبوونیان له‌و ناوچه‌یه هه‌یه، پارێزگاری به وه‌كاله‌تی كه‌ركووك وا ده‌ڵێت.\nڕاكان جبووری، پارێزگاری كه‌ركووك به وه‌كاله‌ت، له كۆنگره‌یه‌كی ڕۆژنامه‌وانیدا ڕوونكردنه‌وه‌ی سه‌باره‌ت به كێشه‌ی گوندی په‌ڵكانه‌ی ناحیه‌ی سه‌رگه‌ڕانی پارێزگای كه‌ركووك دا و وتی "ئه‌وه‌ی ڕووی داوه، هه‌ڵه‌یه‌كی خێرا و بێ پاساو بووه، ئه‌وانه‌شی له‌و باره‌یه‌وه قسه ده‌كه‌ن، پێویسته وریا و ورد بن و ئاگاداری واقیعه‌كه بن".\nپارێزگاری كه‌ركووك به وه‌كاله ده‌ڵێت "له گوندی په‌ڵكانه خه‌ڵكانی سه‌ر به عه‌شیره‌تی شه‌مه‌ر ده‌ژین و شوێنی له‌دایكبوونیانه، به شێوه‌یه‌كی یاساییش مامه‌ڵه‌مان له‌گه‌ڵ بابه‌ته‌كه كردووه".\nجبووری ئاماژه‌ی به‌وه كرد "چاره‌نووسی زه‌وییه‌كانی ئه‌و گونده به‌پێی گرێبه‌سته‌كانی 117ی تایبه‌ت به چاكسازی له بواری زه‌وییه كشتوكاڵییه‌كان، كه له ساڵی حه‌فتاكان ده‌رچووه و ئێستاش له دادگاكانی عێراقدا كاریان پێ ده‌كرێت، یه‌كلایی ده‌كرێته‌وه و ئه‌و گرێبه‌ستانه ڕێوشوێنه‌كانی مادده‌ی 140 نایانگرێته‌وه".\nبه قسه‌ی ڕاكان جبووری "13 خێزان له گوندی په‌ڵكانه‌دا ده‌ژین، حه‌وتییان ئێرانین و خه‌ڵكی مهابادن، دووانیان له مه‌خمووره‌وه هاتوون، دووانیشیان له هه‌ولێره‌وه، چوار خێزانیشیان سوورین".\n"له گوندی په‌ڵكانه یه‌ك هاووڵاتیشی تێدا نییه خه‌ڵكی كه‌ركووك بێت، یان خه‌ڵكی دبز، یان خاوه‌ن موڵك و زه‌وی بێت، ئه‌وانه چه‌ند ساڵێكه زیاده‌ڕه‌وییان كردووه و ده‌ستیان به‌سه‌ر موڵكی خه‌ڵكدا گرتووه" جبووری وای وت.\nبه پێچه‌وانه‌شه‌وه پارێزگاری كه‌ركووك به وه‌كاله‌ت وتی "هه‌موو خانووه‌كانی گوندی په‌ڵكانه خاوه‌ندارێتییان بۆ خه‌ڵكانی عه‌شیره‌تی شه‌مه‌ر ده‌گه‌ڕێته‌وه، هه‌موویان به‌ڵگه‌ی له‌دایكبوونیان سه‌رگه‌ڕان و دبزه و هیچ پێناسێكی دیكه‌یان نییه".\nڕۆژی 14/5/2019 ئاڵۆزی له نێوان هاووڵاتیانی كورد و عه‌ره‌ب له گوندی په‌ڵكانه‌ی كه‌ركووك ڕووی دا. كه‌ركووك ناو له سێ سه‌رچاوه‌ی ناو گونده‌كه‌وه ئه‌وه‌ی گواسته‌وه كه "هێزێكی سوپای عێراق به هه‌مه‌ر و ئۆتۆمبێلی سه‌ربازییه‌وه، ده‌ستوه‌ره‌دانیان كردووه و له شوێنی ڕووداوه‌كه ژماره‌یه‌ك هاووڵاتی له هه‌ردوو نه‌ته‌وه‌كه‌یان ده‌ستگیر كردووه".\nچه‌ند ڕۆژێك له‌وبه‌ریش نزیكه‌ی 200 هاووڵاتیی عه‌شیره‌تی شه‌مه‌ر چوونه‌ته گونده‌كه و داوایان كردووه گوندنشینه كورده‌كان ناوچه‌كه چۆڵ بكه‌ن. ئه‌و عه‌شیره‌ته زه‌وییه‌كانی گونده‌كه به هی خۆیان ده‌زانن، له كاتێكدا خێزانه كورده‌كان ئه‌وه ڕه‌تده‌كه‌نه‌وه و به هه‌وڵی ته‌عریبكردنی ناوچه‌كه‌یان ناوی ده‌به‌ن.\nهه‌ر له‌باره‌ی كێشه‌ی ئه‌و گونده‌وه، په‌رله‌مانتارانی كوردی كه‌ركووك له په‌رله‌مانی عێراق، ڕووداوه‌كه‌یان به "ته‌عریب" ناوبرد و داوایان له سێ سه‌رۆكایه‌تییه‌كه‌ی عێراق كرد به په‌له ڕێگری له هه‌وڵی گۆڕینی دیمۆگرافیای كه‌ركووك بكه‌ن. لیژنه‌ی په‌یوه‌ندیداری په‌رله‌مانی كوردستانیش وتی: دۆخی په‌ڵكانه و ده‌شتی مه‌خموور جێگه‌ی نیگه‌رانییه و لێكتێگه‌یشتنی نێوان هه‌ولێر و به‌غدا هه‌ڵده‌وه‌شێنێته‌وه.\nگوندی په‌لكانه ده‌كه‌وێته ناحیه‌ی سه‌رگه‌ڕانی قه‌زای دوبز له پارێزگای كه‌ركووك. ئه‌م گونده‌ش به‌شێكه له ناوچه كوردستانییه كێشه‌له‌سه‌ره‌كان و یه‌كلاكردنه‌وه‌ی چاره‌نووسی هاوشێوه‌ی ناوچه‌كانی دیكه‌ی پارێزگاكه، به مادده‌ی 140 سپێردراوه.


سلێمانی؛ كۆگایەكی گۆشت و جگەر داخرا\n12.06.2019 11:34 AM\nكۆگایەكی گۆشت و جگەر\nقائیمقامیەتی سلێمانی داخستنی كۆگایەكی گۆشت و جگەر كە تەواوی خواردنەكانی ناوی بۆگەنیان كردوە و دوكانەكەشی بەهۆی پیسییەوە كرمی تێدابووە راگەیاند.\nلەراگەیەندراوێكدا كە وێنەیەكی دەست (تۆڕی هەواڵی ژیان) كەوتووە، قایمقامیەتی سلێمانی بڵاویكردەوە" بەپێی راپۆرتی لیژنەی یەكی سەر بە لیژنە هاوبەشەكانی قائیمقامیەتی سلێمانی، دوای ئەوەی لەلایەن بەڕێوەبەرایەتی ئاسایشی سلێمانییەوە ئاگاداركرانەوە لە بوونی كۆگایەكی گۆشت و جگەر لە گەڕەكی سابونكەرانی شاری سلێمانی كەمەبەست لێی فرۆشتنیان بووە لەسەر عەرەبانە، لیژنەكە سەردانی ئەو كۆگایەی كردووە و دەركەوتووە بڕێكی زۆر جگەر و گۆشتی خراپبوو كەشێوەیەكی خراپ هەڵگیراوە بۆگەنیان كردبوو دوكانەكەشی بەهۆی پیسییەوە كرمی تێدابووە، دەستیان بەسەر بڕی زیاترلە 40 كیلۆ گرام جگەرو پارچەی ئاژەڵی گەورە گرتووە كە لە دوكانەكەیدا بووە".\nدەشڵێت" هەر بەپێی راپۆرتی لیژنەكە ئەو كۆگایە هیچ مەرجێكی تەندروستی و ژینگەیی تێدا نەبووە و هیچ مۆڵەتێكیشی نەبووە، دوای چەندجار ئاگاداركردنەوە و غرامەكردن و داخستن بەهۆی پابەند نەبوون بەمەرج و ڕێنماییە تەندروستی و پیشەییەكانەوە، لەسەر فەرمانی قائیمقامی سلێمانی كۆگاگە دادەخرێت تا ئەو كاتەی پابەندی تەواوی مەرجەكان كاركردن دەبێتەوە ، هەربۆیە تەواوی ئەو جگەروگۆشتەی ناو كۆگاكە لەلایەن لیژنەی لەناوبردنەوە لەناودەبرێت" .\nدەوامی باخچەكانی سلێمانی دەكرێن بە دوو دەوام\nرێنمایی نوێ بۆ گواستنەوەی خوێندکاران دەرکرا\nئێران کۆبوونەوەى ترەمپ و روحانى لە نیویۆرک رەتدەکاتەوە\nلەبارەی ماددەی جوانكارییەوە هۆشداری دەدرێتە خانمان\nپارێزگاری نوێی هه‌ولێر سوێندی یاسایی خوارد\nلەرووداوێكی هاتوچۆدا دوو كەس برینداربوون\nده‌ستله‌كاركێشانه‌وه‌ی وه‌زیری ته‌ندروستی ره‌تده‌كرێته‌وه\nپۆلیسی سلێمانی: چوار سەرپێچیكار دەستگیركران


یەک خستنی پێڵاو و جل‌وبەرگ | کانیاو\nهەندێ کات هەرکام لە جل‌وبەرگەکان‌مان بە تەنیایی جوانن، نە لە پەنای یەکترین‌دا. گرینگ نیە پێڵاوێک کە تازە کڕیوتە چەندە جوانە یان کراس و مەنتۆ تازەکەت چەندە شاز و جوانە. بۆ ئەوەی کە بتوانن ستایلێکی شاز و جوان بۆ خۆتان دروست بکەن دەبێ یاساکان بۆ یەک خستنی پێڵاو و جل‌وبەرگ بزانن هەتاکو هەر بەشێک لەو ستایلە بەوی‌تر بکەوێت و لە پەنای یەکتردا جوان بەرچاو بکەون، دەبێت هونەری ڕێک خستنی جل‌وبەرگ فێر ببن. ئاوا هەر شتێک بکڕن نەوەک بۆ خۆی جوانە، بەڵکو لەلای جل‌و بەرگەکانی دیکە‌تان ئێوە زۆرتر سەرنج‌ڕاکێش دەکات. لەم نوسراوەی کانیاودا پێکەوە فێر دەبین، لەبەر ئەوەی کە ستایلمان شازتر بێتە بەرچاو، چۆن پێڵاوەکان‌مان لەگەڵ جل‌و بەرگەکان‌مان یەک بخەین.\n5+2 یاسا بۆ یەک خستنی پێڵاو و جل‌وبەرگ\nدوای خوێندنەوی ئەم نووسراوە لە کانیاو بە باشی ٧ دانە لە یاسا گرنگەکانی یەک خستنی پێڵاو و جل‌وبەرگ دەناسن و واتان لێدێت ببن بە خاتوونێکی رازاوە و جوان.\n1- یەک پلە تاریک‌تر یان ڕوون‌تر\nزۆربەی کاتەکان لە هەڵبژاردنی ڕەنگی پێڵاو، جانتا و ئکسوارتەکانی دیکە دەبێت بە ڕەنگی کراس یان مەنتۆیەک کە دەیکەنە بەرتان سەرنج بدەن. یاسای گشتی ئەوەیە کە باش‌تر وایە ڕەنگی پێڵاو، لە ڕەنگی جل‌و بەرگەکان‌تان یەک پلە تاریک‌تر یان ڕوون‌تر بێت. ئەم کارە دەبێتە هۆی جوان‌تر بوونی ئەو جل‌و بەرگانەی کە یەکتان خستون. بۆ نمونە هەرکات کراسی شینی کاڵ‌تان کردە بەرتان، باش وایە ڕەنگی پێڵاوەکان‌تان شینی تا ڕادەیەک تاریک بێت. یان ئەو کاتەی کە کراسەکەتان قاوەییە، دەتوانن بە دڵنیایەوە یەکێک لە پێڵاوە نیوودەکان (nude) یان لە ڕەنگی پێست بکەنە پێ‌تان. هەڵبژاردنی ڕەنگی کرێمیش بۆلای جلی قاەویی هەڵبژاردەیەکی باش دەبێت.\n٢- لە جنسێکی جیاواز لەبەر بکە\nیەکێک لەو کارانەی کە دەتوانن بۆ ڕێک خستنی پێڵاو لەگەڵ جلەکەتان بیکەن، ئەوەیە کە پێڵاوێک هەلبژێرن کە بە تەواوەتی لە ڕەنگی جلەکەتان بێت. بەڵام هوشیار بن کە لە یەک جنس نەبن. بۆ نمونە ئەگەر مەنتۆیەکی سپی کەتان یان لۆکە دەکەنە بەرتان، بەجێی هەڵبژاردنی پێلاوی کەتانی ژنانە یان کچانە، پێلاوی سپی چەرمی لەپێ بکەن. لە شوێنە فەرمی و نیوەفەرمیەکان‌دا جیاوازی نێوان جنسی پێلاو و جل‌وبەرگ، زۆربەی کاتەکان ئەنجامی باش‌تری هەیە.\n٣- ڕاست وەکو یەک لەبەر بکە\nبە دڵنیایەوە لە پشت پەنجەرەی دوکانەکان یان لە بازاڕە ئینتەرنێتیەکان‌دا جانتا و پێڵاوتان دیوە کە لە یەک ڕەنگ و جنس دروست کرابێتن. بۆ نمونە بڕێک لە جانتا و پێڵاوەکان کە تەرح و نەخشی نەریتیان هەیە، لەم ڕۆژانەدا زۆرتر بەرچاو دەکەون. ئەگەر لە هۆگرانی ئەم‌جۆرە جانتا و پێڵاوانەن، باش وایە کە بزانن زۆرتر بۆ ڕێک خستنی جل‌و بەرگی ڕۆژانە و نافەرمی دەتوانن لەم تەرحانە کەڵک وەربگرن. زۆربەی مۆدێلە تەواو هاوچەشنەکان کە لە یەک شێوە بەرهەم هاتون، بۆ شوێنە فەرمی و جدیەکان نابن.\n٤- تەواو پێچەوانە لەبەر بکە\nیەکێکی‌تر لەو کارانە کە دەتوانن لە وەختی ڕێک خستنی پێڵاو و جل‌و بەرگ، بەتایبەت بۆ لەچک و مل‌پێچ بەکاری بەرن، کەڵک وەرگرتن لە یاسای کۆنتراست یان ڕەنگەکانی دژی یەکە. بۆ نمونە دەتوانن کراسێکی شینی ئاسمانی لەگەڵ چاکەت سپۆرت و پێڵاوی زەردی ڕۆشن یەک بخەن. یان ئەگەر خۆشتان لە ئاڤانت گارد دێت، دەتوانن لەگەڵ کراسێکی سووری ئاڵی تون، پێڵاوی شینی ئاسمانی بکەنە پێتان. ئەو ڕەنگانەی کە دژی یەکن زۆربەی کاتەکان، تێکڵاوەیەکی هەست‌بزوێن پێکدێنن. لە ئاکام‌دا ستایلێکی تایبەت و جیاوازتان بۆ دروست دەبێت.\n٥- لە ڕەنگی لەچک\nزۆربەی کاتەکان ژمارەی زیاتری ئافرەتان حەزبە کڕینی مل‌پێچ و لەچکی ڕەنگاوڕەنگ دەکەن. خاڵی یەکەم ئەوەیە کە بۆ گەیشتن بە باشترین ئەنجام دەبێت ڕەنگێک هەڵبژێرن کە بە پێست‌تان بکەوێت. لەبەر ئەوەی کە ڕەنگی مل‌پێچ و لەچک ڕاستەوخۆ لەسەر جوانی ئێوە کاریگەری هەیە و دەتوانێت ڕەنگی پێست‌تان تاریک‌تر یان ڕۆشن‌تر دەربخات. باش‌تر وایە ئەو ڕەنگانە هەڵبژێرن کە بە پێست‌تان دەکەوێت و ڕەنگی پێست‌تان ڕۆشن‌تر دەردەخات.\nدوای هەڵبژاردنی ڕەنگی مل‌پێچ و لەچک بە دڵی خۆتان، دەتوانن پێڵاوێک بکڕن کە لەگەڵ ڕەنگی مل‌پێچەکەتان یەک کەوێت. یەک کەوتنی مل‌پێچ و پێڵاو زۆرکات تێکڵاوەیەکی جوان دروست دەکات. زۆرکەسی تر ڕەنگی مل‌پێچ و شەلوارەکەیان یەک دەخەن. ئەم شێوازە لە کاتێک‌دا دەتوانێت ئەنجامێکی جوانی ببێت کە ئەو ڕەنگانەی کە هەڵی‌دەبژێرن تون بێت. بۆ وێنە مل‌پێچ و شەلواری سوور بەقەد مل‌پێچ و شەلواری بۆری ڕۆشن ئەنجامی جوانی نابێت. مەگەر ئەوەی کە کۆمەڵێک ڕەنگی بێ‌لایەن لە پەنایا بەکار بهێنن.\nکانیاو ئەم بابتەتان پێ پێشنیار دەکات: پێک‌خستنی پێڵاو لەگەڵ ستایل\n٦- نوێترین ترێندی هەڵبژاردنی پێڵاو\nنوێترین ترێندی هەڵبژاردنی پێڵاو و شێوازی یەک خستنی لەگەڵ جل‌وبەرگ کە ماوەیەکی زۆرە سلێبریتیەکان دڵیان تیچوە و زۆریش ئاسانە، ڕێک خستنی ڕەنگی پێڵاو و کراسە. هەندێک لە سلێبریتیەکان لە یاسای یەک پلە ڕۆشن‌تر یان تاریک‌تر کەڵک وەردەگرن و هەندێکی‌تر دەچن بەلای یاسای تەواو هاوچەشن یان وەکو یەک (matchy match) کە لەمەیان‌دا هیچ جیاوازیەک لە نێوان ڕەنگی جل و پێڵاودا نیە.\nخاڵێکی گرینگ کە باش وایە لەبواری یاسای matchy match بیزانن، ئەمەیە کە بەکار بردنی تەنیا یەک ڕەنگ لە ڕێک خستنی جل‌وبەرگ و پێڵاو دەبێتە هۆی ئەوەی کە باڵاتان بەرزتر دەرکەوێت. کەوایە ئەگەر باڵاتان کورتە بە دڵنیایەوە ئەم یاسا بەڕێوە بەرن. ئەگەر باڵاتان بەرزە، باش وایە بۆ جوانی لە یاسای کۆنتراست یان ڕەنگە دژە یەکەکان کەڵک وەربگرن با ڕێک‌وپێک‌تر بێنە بەرچاو.\n٧- خاڵی کۆتایی\nلەبیرتان بێت، لە کاتی هەڵبژاردنی پێڵاو، هەرگیز ئاسایشی پێ و پشت‌تان مەکەن بەقوربانی جوانی. ئەو پێڵاوانەی کە پاژنەکەیان بەرزە و ستاندارد نیە، زەبری زۆر بە پشت‌تان دەگەیەنێت.هەروەها زیانی زۆری بۆ پێ و ئەژنۆکان‌تان دەبێت. پێڵاوێک هەڵبژێرن کە هەست بە ئاسایش بکەن و لەش‌تان نەخاتە ئاڵوزی و دڵەڕاوکێوە. ئەگەر دەزانن زۆر دڵتان بە پێڵاوی پاژنە بەرزەوەیە، دەتوانن دایان‌نێن بۆ کاتی میوانیەکان. بەر لە میوانیەکە بیکەنە پێ‌تان و هەر دوای میوانیەکە پێلاوێکی ئاسایی لە پێ بکەن. لەناو میوانیەکەیشدا هەتا دەتوانن دانیشن، مەڕۆن بە ڕێگادا و بەزەییتان بە پشت‌تاندا بێت.


:: PM:05:44:21/12/2019 \nپۆلیسى مه‌غریب لێكۆڵینه‌وه له‌گه‌ڵ هونه‌رمه‌ند دنیا باتما ده‌كات، به‌هۆى ئه‌وه‌ى له تۆڕه كۆمه‌ڵایه‌تییه‌كان پیاوانى فریو داوه و پاره‌ى لێوه‌رگرتوون، ئه‌و كچه‌یش به‌رگرى له‌خۆى ده‌كات و ده‌ڵێ ئه‌كاونته‌كان به‌ناوى من كراون و ساخته‌ن.\nماڵپه‌ڕى ئیلاف ئه‌مڕۆ شه‌موو 21 ى كانوونى یه‌كه‌م بڵاوى كردووه‌ته‌وه، چه‌ند رۆژێكه له میدیاكانى مه‌غریب باس له‌وه ده‌كرێت پۆلیسى مه‌غریب لێكۆڵینه‌وه له‌گه‌ڵ هونه‌رمه‌ند دنیا باتما ده‌كات، به‌هۆى ئه‌وه‌ى تۆڕه كۆمه‌ڵایه‌تییه‌كانى خراپ به‌كارهێناوه.\nله رێى فه‌یسبووك و تۆڕه‌كانى تر پاره‌ى له پیاوان وه‌رگرتووه\nله هه‌واڵه‌كه‌دا ئاماژه بۆ ئه‌وه كراوه، ئه‌و كچه هونه‌رمه‌نده له ئینستگرام و تۆڕه كۆمه‌ڵایه‌تییه‌كانى تر پێوه‌ندى به هونه‌رمه‌ندانى ناسراو و ناوبانگ كردووه، بۆ ئه‌وه‌ى دواتر هه‌ڕه‌شه‌ى ئابڕووچوونیان لێ بكات و ناچاریان بكات پاره‌ى پێ بده‌ن.\nئه‌مه‌یش ره‌فتارێكه له‌گه‌ڵ پیشه‌ى هونه‌رى ناگونجێ. نووسینگه‌ى ئه‌و هونه‌رمه‌نده سه‌رجه‌م هه‌واڵه‌كانى به درۆ خستووه‌ته‌وه و گوتویه‌تى ئه‌و ئه‌كاونت و لاپه‌ڕانه پێوه‌ندییان به دیناوه نییه.\nله ماوه‌ى چه‌ند ساڵى رابردوو كچانى مه‌غریب له وڵاتانى ناوچه‌كه به‌و ناوبانگیان ده‌ركردووه كه هه‌ندێكیان له رێى تۆڕه كۆمه‌ڵایه‌تییه‌كانه‌وه پاره له وه‌رده‌گرن دواى ئه‌وه‌ى هه‌ندێك به‌ڵگه‌ى ئاكارییان له‌سه‌ر كۆده‌كه‌نه‌وه.\nئه‌م بابه‌ته 9608 جار خوێنراوه‌ته‌وه


تیشکۆ زەند: کورد لە بەردەم هاژەیی دەریادا، بەشی دووەم. – WTARIKURD\nتیشکۆ زەند: کورد لە بەردەم هاژەیی دەریادا، بەشی دووەم.\nسروشت دەڵێت؛ من سەد ساڵم دەوێت بۆ ئەوەی درەختێک گەورە و باڵادەست بکەم، بەڵام مرۆڤێکی چەتون بە شەش خولەک دەمبڕێتەوە، ئەوەتەی کورد هەیە چەتون بووین بەرامبەر دۆزی خۆمان، کورد بە ئاگابێت یان بێ ئاگا، هەمیشە دڵسۆز و وەفا داربووین بەوەی کە ئەکتەرێکی چالاک و دەمارگیرین بەرامبەر بە پاپت* بوونی خۆمان بۆ هەر ڕۆڵێک کە دووژمن پێمان بسپێرێت، هەندێک لەوانەش سووری بەرلەشکری نەیار و دووژمنان بوون، کە ئەمە ڕووی ڕاستەقینەی مێژووەکەمانە، کە ئەویش دەرئەنجامی نەبوونی هوشیاری کۆمەڵایەتیە، دەرئەنجامی ئەم سستەمە سەقەتەیە کە پەروەردەی ڕۆشنبیریمان نێگەتیڤە بەرامبەر بە هەموو ئەگەرێک کە بۆتە شوورەیی و بڤە، بۆیە ئێمەی کورد هەمیشە هەریسەکەمان بۆتەوە بە خوری، کە ئەمە ڕاستیە و دەبێت دەرکی پێبکەین.\nئێمەی کۆمەڵگای کورد کێشەیەکی زۆر گەورەمان هەیە، کە ئەویش زۆر بەداخەوە زوو مێژووی خۆمان لە بیردەکەین، کە ئەمەش ڕێگر و بەربەست بووە بەسەر سەرنەکەوتنی شۆڕشەکانماندا، چوونکە بیرچوونەوەی ڕۆژە تاڵەکانی ڕابووردوومان، بیرچوونەوەی کاری پازەتیڤ و نێگەتیڤە کە وانە لە هەڵە و کەم و کوڕیەکان فێرنابین، لە بیرچونەوەیەکە کە ناتوانین چاکسازی و خۆ نوێکردنەوە بکەین، لە بیرچوونەوەی مێژووی ڕابووردومان، واتە ناتوانین شیکردنەوە لە سەر دووژمن و خاڵی بەهێزی و خاڵی لاوازی خۆمان و دووژمن بکەین، ئەم لە بیر چوونەوەیەش هاوسۆزیی و ڕێزگرتنی بۆ دووژمن باڵادەست کردووە و خۆشمانی تووشی دەمارگیری و تۆڵە سەندنی کولتوری کردووە بەرامبەر یەکتری، کە ئەمە کێشەی گەورەی بۆ دۆزەکەمان و تێنەگەیشتن لە ئەدمسفیری ناوچەگەری و ئابووری ناسی ژینگەیی دروستکردووە.\nئاوڕێکی گوورج لە ناکۆکیەکانی نێو باڵەکانی یەکێتی کە دەبێتە پردی پەڕینەوەی پلانەکانی دووژمن، بۆ جێبەجێکردنی فەرمانەکانی ئەوان.\n1- گەشتی کاک کۆسرەت وەک جێگریی سکرتێری یەکێتی بە یاوەری وەفدێک بۆ ئێران لە ڕۆژی2017/7/17دا، ئێران لەو گەشتەدا بێ ئومێدبوونی خۆی دەربڕی، بۆیە ئێران بە دووای ئەڵتەرنەتیڤێکی تردا گەڕا.\n2- گەشتی مام جەلال بۆ ئێران، بەرزکردنەوەی کارتی زەردبوو بۆ کاک کۆسرەت و گروپەکەی.\n3- گەشتی هێرۆخان بۆ ئێران، بەرزکردنەوەی کارتی سووربوو بۆ کاک کۆسرەت و گروپەکەی.\n4- ڕێکەوتنی ماڵباتی تالەبانی لەگەڵ قاسم سلێمانیدا ئەگەر زارەکیش بێت، توانیان بە تیرێک دوو نیشانە بشکێنن.\nیەکەم: خزمانی تالەبانی لە ڕووداوەکەی 16-11 دا توانیان سەربکەون بەسەر باڵی نەیارەکانی ناوخۆی خۆیاندا، کە ئەو باڵە هەمیشە ڕێگربوون بۆ دەست بەسەرگرتنی باڵای سەرکردایەتی یەکێتی و ئەو باڵەش لە ناو ئەلبوومی یەکێتیدا بە یەکێ لە لقەکانی پارتی بوون هەژمار دەکران. (بۆیە لای حیزبە کوردستانیەکان پاشقول لێدان لە هەڵوێستی نیشتمانی گەورەترە، ئەگەر هەموو خاکی کوردستانیشی لەسەر دانێن)\nدووەم: تێکشکاندنی لوتبەرزی ماڵی بارزانی کە تەواو دەستیان گرت بوو بەسەر داهاتی سەرخان و ژێرخانی کوردستاندا، بۆ زۆربەی ماڵباتی تالەبانیەکان و نەوەکانی ئیبراهیم ئەحمەد ئەو پارووە قورسبوو کە ماڵباتی بارزانی تاک ڕەوانە هەلسوکەوتی پرۆتۆکۆڵ و کاری دیپلۆماسیان دەکرد، بێ ئەوەی ڕەچاوی گەورەیی زۆنی سەوزبکەن، کە ماڵباتی تالەبانی و ئیبراهیم ئەحمەد ئەوانیش خاوەنی پارە و چەک و هێزی زۆرن، لە زۆنی باڵادەستی خۆیاندا هەر وەک دەڤەرەکەی ئەوان. (ڕاستە کەمێک لەو دەستکەوتە بەلاشانە دەچووە گیرفانی ئەونیشەوە بەڵام ئەوان خۆیان بە خەدر لێکراو دەزانی)\nهەڵەکانی پارتی بۆ ڕەچاو نەکردنی ژینگەی سیاسیان\nسەرانی پارتی بە هۆی هەڵەی لوتبەرزیانەوە کەوتنە بەردەم دووڕیانێکی کوشندەوە کە دەبوایە کەسانی ڕاوێژکاری ژیریان خوێندنەوەیان بۆ هەموو پێشهاتەکان و ئەگەرەکان بکردایە و دووربینتر بۆ ڕووداوەکانیان بنواڕیایە کە شیکردنەوە و هەڵسەنگاندنی تەواوەتیان بە ئەرێنی و نەرێنی ڕەچاو بکردایە و نەرمی نواندنیان بۆ گونجاندنی دانیشتنەکانی ڕاوێژەکانی ئەمریکاش پێش ریفەرندۆم هەڵسەنگاندایە، لە سیاسەتدا نە دووژمنی هەمیشە هەیە و نە دۆستی هەمیشە، ئەوەی کە هەیە بەرژەوەندیە نەتەوایەتیەکانە یان کۆمپانیەکانە کە پێناسەیە بۆ بڕیاردان، نەک سۆزیی کولتوری، من یەقینم لەوەیە کە ئەو کەسانەی دیارن و ئەناسرێن زۆربەی ئەوانەی کە لەو بەڕێزانە نزیک بوون کەسانی فاڵگر و بێئەزموون و ئەندێشەدار بوون، نەک ڕاوێژکاری بە توانا، بۆیە ڕاوێژ و ڕێ نیشان دانەکان بە هەڵە و گومڕابووندا چوون.\nچەند تێنینیەکی کورت بۆ ڕووداوەکان.\n1- هەڵوەشاندنەوەی سەرۆکایەتی هەرێمی کوردستان لەم کاتە ناسکەدا پرۆسەی ڕیفەرندۆمی لاواز و ئیفلیج کرد، کە گورزێک بوو لە نێوماڵی کورد درا، بۆ ئەوەی سەرۆکایەتی نێوماڵی کورد تووشی سەرەڕۆیی و داڕمان و لاوازبوون بێت و کورد لە ڕێڕەوی سەرکردە بوون و گونجاندن بێبەشبکات، ئەگەرچی سەرکردایەتی کورد هەمیشە پڕ لە کەم و کوڕی بووە بەڵام لە کاتی تەنگژیەکاندا هەموو کۆمەڵگایەک پێویستی بە سەرکردەیەکی پڕ لە تۆکمەی دسپلینی هەیە، کە بتوانێت کۆمەڵگا لەیەک دانەبچڕێت، ئێستا ئەو پۆستە بۆشاییە بۆ دۆزی کورد بە زەقی دەبینرێت و هیچ پاساوێکیش نابێتە بەدیلی پینەکردن و پڕکردنەوەی، چوونکە لە ئێستادا شکۆی پەیکەرەکە تێکشکاوە.\n2- دابەشکردنی دەسەڵاتەکانی کاک مسعود بارزانی بۆ پەرلەمان و سەرۆکایەتی حوکمەتی هەرێمی کوردستان، کوردی خستە بەردەم دووڕیانێکی ئاڵۆزتر و نەگریسەوە کە کێشەکانی گەورەتر و گەورەترکرد، ئەویش کاک مسرور بارزانی بە هیچ جۆرێک ڕێگا نادات، هەم دەزگاکەی خۆی هەم دەسەڵاتەکانی باوکی دەستی بەسەردا بگیرێت، هەروەک خۆشیان دەڵێن ئێمە؛ بە خوێن هاتووین و بە خوێنیش دەڕۆین. (کە ئەو بیرۆکەیە لە سیاسەتدا هەڵەیە)\n3- ڕیفەرەندۆم لە یەک هەنگاودا هەموو پارچەکانی نێوماڵی کوردی کرد بەیەک، بەڵام بە هەمان شێوەش نەیار و دووژمنانی کوردیشی ڕێکخست و حەیدەر عبادیشی کرد بە پاڵەوانی گۆڕەپانەکە کە ئێستا گوێ بۆ هیچ لایەنێک ناگرێ و نەخشەی ناوچەکەشی گۆڕی بۆ بەرژەوەندی دۆستەکانی، ڕەنگبێت ئەگەر کوردی باشوور زیرەکبن و ڕۆڵی یاری چییەکی باش ببین بۆ گۆڕانکاریە نوێ یەکان، ئەوە دەتوانن سیاسەتی بەرژەوەند خواز لەگەڵ دۆستەکانمان دووبارە زیندوو بکەنەوە، ئەویش بە چەند مەرجێک کە (باسکردنیان جارێ بڤەیە، نووسەر).\n4- ڕیفەرندۆم دەبوایە نەکرێت چوونکە ووڵاتانی هاوپەیمان و ئەمریکا دژبوون، کە ڕیفەرەندۆم کرا دەبوایە جاڕنامەی سەربەخۆیی بۆ بانگ بدرایە، چوونکە کورد هەر ئەوەندە قوربانی بۆ دەدا کە ئێستا داوێتی و ڕەنگبوایە ئەنجامی گۆڕنکاریەکانی بگۆڕیایە بۆ بە بەرژەوەندی کورد. (من خۆم هەمیشە گەورە پاڵپشتی ڕیفەرندۆم بووم بە ئێستاشەوە)\n5- هێزێکی زۆری ووڵاتانی هاوپەیمان و ئەمریکا لە ڕۆژانی 13-14-15-،11-2017 هێنران و جێگیرکران لە K1 ی کەرکوک و چەند شوێنێکی تری نزیک کەرکوک، وەک هێزە تایبەتیەکانی هۆڵندا، ئیتالیا و ئەمریکا، بۆ هەر کارێکی نەخوازراو و فەرمان پێکراو، کە وەچەرخانێکی مێژووی دەبوو بۆ گۆڕانکاریەکان، بە داخەوە بە هۆی نەبوونی هوشیاری سیاسی و مل ملانێی ئەم باڵ و ئەو باڵ و گەڕەکا و گەڕەکی ئەم دەڤەر و ئەو دەڤەر، خەون و خەیاڵی سەد ساڵەی کوردیان بە زیندوی زیندە بە چاڵکرد.\nشەپۆلە گەورەکەی سونامی\nسونامی ئەو شەپۆلە سیاسیە نوێ یە کە زریانی گۆڕانکاریە پلانە جێپۆڵەتیکەی ووڵاتانی زل هێز لە مۆسۆپۆتامیادا دەگرێتەوە، بۆ هەر دە ساڵ یان سەد ساڵ جارێک بۆ نوێژەنکردنەوە و جێگرتنەوەی پەیمانەکانی وەک، سەعد ئاباد، تاران، سیڤەر، سایکس پیکۆ و جەزایر دەهێنرێنە بەر باس بۆ جێبەجێکردنی گۆڕانکاریە ڕیشەییەکە کە بە باڵای بەرژەوەندی ئەواندا بدوورێت (ئێمەش نابێت بێئاگابین لێی).\nئێستا کوردی باشوور کێشەکانی لە هەمووکات زیاتر ئاڵۆزترە، ئەو ئالۆزیە بۆتە پڕیشکی ئاگرێک کە کەیسەکەمانی کردۆتە سوتماک و هیچ پاساوێکیش نابێتە بەدیلی گومڕابوونمان، بۆیە پویستە ئێمە لەو نەخشە نوێ یەی ئیستادا سوودمەندی یەکەم بین، یان هیچ نەبێت وەک ئەم ئاگرەی بەدەستی خۆمان هێنامانە نێو ماڵی خۆمانەوە زەرەرمەند نەبین، بۆ ئەم بیرۆکەیە پێویستیمان بە کەسانی دڵسۆز و کەسانی خاوەن ئەزمووندار هەیە، کە ئاوێکی پڕ لە کاسەی ئاشتەوایی پێدابکات بۆ بەرژەوەندیە باڵاکەی کوردستان، بە پێی هەموو شیکردنەوەکان ئێستا دۆزی کورد لە باشووردا توشی نەخۆشیەکی کوشندەی دەردە توومەر* بووە کە پێویستی بە بیرۆکەی حەکیمانە هەیە بۆ ئەوەی دەردەکەی تیمار بکات، پێش ئەوەی کار لە کار بترازێت.\nبۆ ئێستا با واز لە کێشمە کێشی دەردە کۆپان بهێنین و گرەو لەسەر ئەسپی تۆپیو نەکەین، هەموو بەیەک دەنگ و ڕەنگی جیاوازەوە بگەڕێنەوە بۆ ماڵە خاڵوان و وێنەیەکی ڕوونتر و جوانتر پێشکەش بە دۆستان بکەین، کە ئێستا ئەوان جارێ هەر لە کوردستان ماون ، هەر دابڕان و دابەشبوونێک دۆزەکەمان دەگەڕێنێتەوە بۆ ساڵانی ناوڕاستی نەوەدەکان و هێزی هاوپەیمان و خۆشەویستانیش دەکشێنەوە و دوایی کاڵەک شکاندن بە ئەژنۆ داتدان نادات، با هەموو ژیرمەندانەتر بیربکەینەوە و تێبگەین کە کێشەی هەموومان یەک کێشەیە و سەرکەوتنیش بۆ گشتمان دەبێتە کاسەی پڕ لە ئاشتەوایی و ووڵاتپارێزی، ڕەخنەگرتنی نا تەندروست و گاڵتە کردن بەیەک، نامان گەیەنێتە هیچ دەوەنێک، بۆ ئەوەی چیتر تەرزە گوڵە نێرگزەکان نەکوتێت.\nPuppet *پاپت، کەسی بەکارهێنراو، وەک بوکەڵەی سیاسی\n** سونامی بە زمانی ئینگلیزی بە تسونامی دەنوسرێت، بەڵام ت ناخوێندرێتەوە بۆیە وەک پرۆناوسییەشن (زارکردن، تەلەفوز) کەی نوسیومە سونامی. بەڵام بەداخەوە کورد دەنوسێت تسونامی، کە هەڵەیە. Tsunami\n* توومەر، پلەیەک پێش نەخۆشی شێر پەنجەیە.\nعه‌تا قه‌ره‌داخی: پاش 233 ساڵ: سلێمانی له نێوان په‌سه‌ندكردن و ره‌تكردنه‌وه‌دا!\nئەحمەد ڕەزا: ڕەخنەگرتن لە مێنتەلێتیی گوتاریی ڕوناکبیریی.


مێژووی كۆلێژ – SALAHADDIN UNIVERSIY-ERBIL SUE\nSALAHADDIN UNIVERSIY-ERBIL SUE > مێژووی كۆلێژ\nكۆلێژی كشتوكاڵ – زانكۆی سه‌لاحه‌ددین له ساڵی 1968 دامه‌زراوه، دواتر له ساڵی 1981 گواستراوه‌ته‌وه بۆ هه‌ولێر – ئاسكی كه‌له‌ك، دوایی به‌بڕیارێكی سیاسی ڕژێمی به‌عس له ساڵی 1987 داخرا و گشت كه‌ل و په‌له‌كانی گواسترایه‌وه بۆ كۆلێژه‌كانی تری زانكۆی سه‌لاحه‌ددین، به‌ڵام له ساڵی 1995-1996 به‌بڕیارێكی حكومه‌تی هه‌رێمی كوردستان كۆلێژی كشتوكالأ بۆ جاری دووه‌م كرایه‌وه.\nله‌سه‌ره‌تا پێكهاتبوو له دوو به‌ش: (به‌شی سامانی ئاژه‌ڵی) و (به‌شی به‌رهه‌می ڕووه‌كی). به‌ڵام ئێستا پێك هاتووه له هه‌شت به‌شی زانستی كه پێك هاتوون له:ـ\nخاك و ئاو\nسامانی ماسی و گیانه‌وه‌ره ئاوییه‌كان\nوانه پراكتیكیه‌كان له‌كۆلێژه‌كه‌مان له كێڵگه‌ی گرده‌ڕه‌شه ئه‌نجام ده‌ده‌رێت كه ڕووبه‌ری زیاتره له 200 دۆنم، پێك هاتووه له چوار به‌ڕێوه‌به‌رایه‌تی كه بریتین له:\nسامانی ماسی وگیانه‌وه‌ره ئاوییه‌كان\nكارگه‌ی پیشه‌سازی خۆراك\nئه‌مانه‌ی باسكران هه‌موو به‌كار دێن بۆ ڕاهێنانی قوتابیانی به‌شه زانستییه‌كان\nئامانجی سه‌ره‌كی كۆلێژ پێگه‌یاندن و ده‌رچوواندنی هه‌ڵگرانی بروانامه‌ی به‌كالۆریۆس و دبلۆمی باڵا و ماسته‌ر و دكتۆرایه له پسپۆری جیاواز له زانسته كشتوكاڵییه‌كان بۆ به‌ره‌وپێش بردنی كه‌رتی كشتوكاڵ به‌مه‌به‌ستی دابینكردنی ئاسایشی خۆراك له كوردستانی خۆشه‌ویست.\nهه‌روه‌ها مامۆستایانی كۆلێژ له‌هه‌ماهه‌نگیدان له‌گه‌ڵ وه‌زاره‌تی كشتوكاڵ-حكومه‌تی هه‌رێمی كوردستان و كه‌رتی تایبه‌تی كشتوكاڵ له گشت پسپۆره‌كان و كردنه‌وه‌ی خولی ڕاهێنان بۆ كارمه‌ندانی حكومه‌ت و كه‌رتی تایبه‌تی كشتوكاڵی وه رٍاوێژكاری زانستی بۆ ئه‌و پرۆژه كشتوكاڵیانه‌ی كه كه‌رتی تایبه‌ت داواده‌كات بۆ دامه‌زراندنیان له ڕێگه‌ی نووسینگه‌ی ڕاوێژكاری كشتوكاڵی له كۆلێژه‌كه‌مان له‌لایه‌ن مامۆستایانی پسپۆر له هه‌ڵگرانی بروانامه‌ی ماسته‌ر و دكتۆرا و نازناوی زانستی به‌رز كه ژماره‌یان له 250 مامۆستا زیاتره. هه‌روه‌ها تاقیگه‌كانی ناوه‌ندی كۆلێژ له‌لایه‌ن تیمێكی شاره‌زا و پسپۆر بۆ ئه‌نجامدانی توێژینه‌وه و پشكنین بۆ گشت به‌رهه‌م و ماده كشتوكاڵییه‌كان و خاك و ئاو بۆ كۆمپانیا و بازرگاكانی هه‌رێمی كوردستان به‌كار ده‌هێنرێت.\nوێنه‌ی باڵه‌خانه‌ی كۆلێژ و ڕاگرایه‌تی